title: Koutoua Abia

text: Koutoua Francis Abia (s. 13. elokuuta 1965) on norsunluurannikkolainen entinen meloja. Hän kilpaili vuoden 1992 kesäolympialaisissa Barcelonassa miesten 500 metrin kajakkikaksikossa ja vuoden 1996 kesäolympialaisissa Atlantassa 500 metrin kajakkiyksikössä. Hän putosi molemmissa kisoissa toisella kierroksella.


title: Koutoua Abia

text: Vuoden 2008 kesäolympialaisissa Pekingissä Abia putosi sekä 500 että 1 000 metrin kajakkiyksikössä ensimmäisellä kierroksella.


title: Mira Verås Larsen

text: Mira Verås Larsen (s. 17. huhtikuuta 1987 Bærum) on norjalainen meloja. Hän kilpaili vuoden 2012 kesäolympialaisissa Lontoossa naisten 500 metrin kajakkiyksikössä ja jäi 18. sijalle. Hän myös toimi Lontoon kisoissa maansa lipunkantajana.


title: Mira Verås Larsen

text: Larsenin puoliso on meloja, olympiavoittaja Eirik Verås Larsen. Hänen isoisoisänsä Osvald Falch oli olympiavoittaja voimistelussa.


title: Alcino Silva

text: Alcino Gomes da Silva (s. 30. syyskuuta 1990) on sãotomépríncipeläinen meloja, joka kilpaili vuoden 2008 kesäolympialaisissa Pekingissä. Hän putosi siellä miesten 500 metrin kajakkiyksikössä semifinaalissa ja 1 000 metrin kajakkiyksikössä ensimmäisellä kierroksella.


title: Hävyttömät

text: Hävyttömät ("Shameless") on yhdysvaltalainen draamakomediasarja. Sarja on uusi versio palkitusta brittisarjasta "Hävytöntä". Sarjan pääosassa on William H. Macy. Siinä käsitellään köyhyyttä, alkoholismia, surkeita ihmiskohtaloita ja erilaisia tabuja. Sarja alkoi Showtime-kanavalla 9. tammikuuta 2011. Suomessa Sub aloitti sarjan esittämisen 17. huhtikuuta 2013. Myöhemmin sarja siirtyi esittettäväksi MTV3-kanavalle.


title: Hävyttömät

text: Tammikuussa 2015 Showtime tilasi sarjasta kuudennen tuotantokauden.


title: Hävyttömät

text: Frank Gallagher on kuuden lapsen isä, jota ei juuri näy kotona kaitsemassa jälkikasvuaan. Todennäköisemmin hänet löytää ympäripäissään baaritiskiltä tai sammuneena katuojasta. Perheen esikoinen, parikymppinen Fiona, joutuu huolehtimaan, että arki rullaa edes jotenkuten, sillä perheen äitikin on kadonnut kuvioista jo kauan sitten. Fiona yrittää arjen pyörittämisen lisäksi pitää yllä omaa sosiaalista elämäänsä. Teini-ikäiset veljekset Lip ja Ian kantavat myös vastuuta perheestä, mutta kummallakin on omat ongelmansa ja huolensa. Perheeseen kuuluvat myös 11-vuotias Debbie, kymmenvuotias Carl ja vauvaikäinen Liam. Gallagherit asuvat levottomalla alueella eteläisessä Chicagossa.


title: Hävyttömät

text: Sarjan päähenkilö on parikymppinen Fiona (Emmy Rossum), joka huolehtii yksin viidestä nuoremmasta sisaruksestaan ja tekee useita erilaisia töitä laittaen perheensä edun aina oman elämänsä edelle. Ensimmäisellä tuotantokaudella hän kuitenkin tapaa yökerhossa autovarkaan nimeltä Steve, jonka kanssa ryhtyy seurustelemaan. Suhde muuttaa Fionan elämää ja saa hänet tarkastelemaan uudelleen prioriteettejään.


title: Hävyttömät

text: Lip (Jeremy Allen White) on sisaruksista toiseksi vanhin ja osaltaan vastuussa perheen toimeentulosta. Hän on häikäilemättömän naistenmiehen maineessa, ja ensimmäisellä kaudella hänellä on suhde Karen Jacksonin kanssa. Lip on myös poikkeuksellisen älykäs mutta hyödyntää nerokkuuttaan lähinnä tehdäkseen laittomasti rahaa, ja hyvästä koulumenestyksestään huolimatta hän tupakoi, juo, polttaa kannabista ja harrastaa suojaamatonta seksiä. Luonteeltaan Lip on ylimielinen ja viisasteleva mutta myös todella lojaali perhettään kohtaan.


title: Hävyttömät

text: Reserviupseerikoulua käyvän Ianin (Cameron Monaghan) päämääränä on päästä kouluttautumaan armeijan laitokseen West Pointiin, ja hän onkin perheen lapsista kurinalaisin ja tavoitteellisin. Hän on läheinen veljensä Lipin kanssa, joka yleensä ottaa yhteiset rötökset omalle kontolleen suojellakseen Ianin sotilasuraa. Ian osallistuu perheen talouteen työskentelemällä pikkukaupassa, ja hänellä on salasuhde kaupan omistajaan, perheelliseen muslimiin Kashiin. Ensimmäisellä kaudella Lip kiivastuu saatuaan tietää paitsi Ianin homoudesta myös tämän suhteesta aikuiseen mieheen, mutta hän leppyy nopeasti. Samalla kaudella Ian aloittaa suhteen myös Mickey Milkovichin kanssa.


title: Hävyttömät

text: Debbie (Emma Kenney) on perheen toinen tytär. Hän on fiksu, joskin haaveileva, ja läheinen isosiskonsa Fionan kanssa. Teini-iän kynnyksellä oleva Debbie esittää toisinaan kovempaa kuin onkaan, mutta todellisuudessa hän on erittäin hyväsydäminen – kypsyytensä vuoksi hänellä onkin toisinaan vaikeuksia sopeutua ikäryhmäänsä. Debbie haluaa vilpittömästi nähdä hyvää myös isässään Frankissa mutta joutuu pettymään kerta toisensa jälkeen.


title: Hävyttömät

text: Carl (Ethan Cutkosky) on perheen toiseksi nuorin ja kaikista hankalin lapsi. Hän on koulukiusaaja ja potentiaalinen nuorisorikollinen, joka on luonteeltaan jopa hieman sadistinen. Kaikista perheen lapsista juuri Carl kuitenkin välittää eniten isästään Frankista, ja myös Frank pitää Carlista ainakin jonkin verran enemmän kuin muista lapsistaan. Toisaalta Carl joutuu myös helposti ongelmiin isänsä kyseenalaisten suunnitelmien vuoksi.


title: Hävyttömät

text: Taaperoikäinen Liam on perheen kuopus. Toisin kuin perheen muut lapset hän on tummaihoinen, mutta ensimmäisellä kaudella paljastuu, että Frank on kaikesta huolimatta hänen oikea isänsä.


title: Hävyttömät

text: Frank (William H. Macy) on perheen isä, jota ei näy juuri koskaan kotona. Hän on paatunut alkoholisti, joka osaa kääntää kaiken yhteiskunnan syyksi ja omaksi edukseen. Frank on ristiriitainen hahmo: hän ei ole läpeensä paha, mutta toisaalta hän on äärimmäisen itsekäs ja täysin piittaamaton muista ihmisistä. Joskus hän tuntuu välittävän lapsistaan ja viettävän näiden kanssa aikaa, mutta usein hänellä on tällaisissa tilanteissa taka-ajatuksia.


title: Hävyttömät

text: Perheen äiti ja Frankin ex-vaimo Monica (Chloe Webb) kärsii kaksisuuntaisesta mielialahäiriöstä, ja hän on lähtenyt kotoaan pysyvästi satunnaisia vierailuja lukuun ottamatta. Hän on itsekäs kuten Frank ja kieltäytyy usein ottamasta lääkkeitään, ja hänen tulonsa aiheuttaa aina hämminkiä ja epävarmuutta perheen sisällä. Ensimmäisellä kaudella Monica ilmestyy kuvioihin naisystävänsä Robertan kanssa aikeenaan viedä Liam mukanaan ja aloittaa uusi perhe-elämä. Huoltajuuskamppailun yhteydessä myös selviää, että Ianin biologinen isä ei ole Frank vaan tämän veli Clayton.


title: Hävyttömät

text: Komea ja varakas Jimmy on Fionan poikaystävä, joka esiintyy nimellä Steve Wilton. Hän on rakastunut Fionaan, mutta hän myös valehtelee tälle jatkuvasti ja vääristelee taustaansa. Lopulta hän jää kiinni valheistaan Debbielle, ja lopulta myös Fiona saa tietää totuuden poikaystävästään.


title: Hävyttömät

text: Kev (Steve Howey) ja Veronica (Shanola Hampton) ovat Gallagherien naapurissa asuva umpirakastunut pariskunta. Reilu mutta hieman yksinkertainen Kev työskentelee baarimikkona Frankin kantapaikassa Alibissa ja tekee toisinaan myös erilaisia rikoksia: hän esimerkiksi pyörittää kannabisbisnestä Lipin kanssa. Veronica puolestaan on Fionan paras ystävä, joka mielellään auttaa köyhää Gallagherien perhettä. Hän on todella älykäs ja flirttaileva ja osaa käyttää kauneuttaan edukseen. Veronica tietää paljon erilaisista sairauksista, ja hänellä onkin kotonaan laaja varastettu lääkevarasto. Hän työskentelee vanhainkodissa ja tekee myös kotipornoa Kevin kanssa.


title: Hävyttömät

text: Karen Jackson (Laura Slade Wiggins) on kunnollisen perheen kapinoiva ja seksuaalisesti erittäin aktiivinen tyttö. Hän muun muassa pyytää Lipiltä apua läksyissä sen vuoksi, että tiede kiihottaa häntä. Nuoret aloittavatkin seksisuhteen, jonka aikana Lip rakastuu yksipuolisesti Kareniin.


title: Hävyttömät

text: Karenin äiti Sheila (Joan Cusack) on hysteerinen, yksinkertainen ja todella hyväsydäminen nainen, joka elää miehensä varjossa eikä uskalla poistua talostaan. Hänellä on salainen intohimo sadistisiin seksileikkeihin. Perheen isä Eddie (Joel Murray) puolestaan on uskonnollinen mies, joka ei kestä totuutta tyttärensä seksuaalisesta luonteesta. Hän viekin Karenin puhdistautumaan siveellisyyskokoukseen, jossa heille tulee riitaa ja Eddie päätyy haukkumaan tyttärensä julkisesti. Karen kostaa aloittamalla videoblogin, jossa hän esimerkiksi raiskaa huumatun Frankin. Tämä saa Eddien tekemään itsemurhan ja Lipin raivostumaan sekä isälleen että Karenille.


title: Hävyttömät

text: Milkovichit ovat monilapsinen ja äiditön ongelmaperhe, jonka kotitalo on täynnä erilaisia aseita. Mickey Milkovich (Noel Fisher) on väkivaltainen lähiörikollinen, joka terrorisoi Iania sisarensa Mandyn käskystä ja ryöstelee häpeämättä Kashin kaupassa jopa varastaen tältä tämän aseen. Ian menee hakemaan asetta takaisin, ja tappelun jälkeen Mickey ja Ian päätyvät harrastamaan seksiä. He aloittavat seksisuhteen, jonka myötä Ian ihastuu Mickeyyn.


title: Hävyttömät

text: Mandy Milkovich (1. tuotantokaudella Jane Levy, myöhemmin Emma Greenwell) on niin sanottu paha tyttö, joka on kuitenkin myös melko herkkä ja epävarma itsestään. Väkivaltaisena ja arvaamattomana Milkovichina hän ei osaa käsitellä tunteitaan ja ajautuukin usein tilanteisiin, jotka eivät aivan vastaa hänen luonnettaan. Ensimmäisellä kaudella hän esimerkiksi ihastuu Ianiin, joka homona kuitenkin torjuu hänet, ja reaktiona tähän loukattu Mandy usuttaa väkivaltaiset veljensä tämän perään. Lopettaakseen jahdin kaapissa oleva Ian kertoo Mandylle olevansa homo, ja heistä tulee todella hyviä ystäviä. Ensimmäisen kauden jälkeen Mandyn rooli sarjassa muuttuu merkittävämmäksi.


title: Hävyttömät

text: Sammi (Emily Bergl) on 4. tuotantokaudella mukaantuleva Gallagherin perheen seitsemäs lapsi ja Frankin vanhin tytär, johon Frank tutustuu muun perheen hylättyä hänet hänen tarvitessaan maksansiirtoa. Alkuhämmennyksen jälkeen Sammi haluaa kovasti olla mieliksi isälleen ja ryhtyy sekaantumaan Gallagherin perheen elämään, mutta hänen uudet sisarpuolensa eivät juurikaan pidä hänestä. Sammilla on poika nimeltä Chuckie.


title: Harald Strøm

text: Harald Aleksander Strøm (14. lokakuuta 1897 Horten – 25. joulukuuta 1977 Borre) oli norjalainen pikaluistelija ja jalkapalloilija. Hän voitti yleisluistelun maailmanmestaruuden vuonna 1922 ja Euroopan-mestaruuden 1923. Hän kilpaili vuoden 1924 talviolympialaisissa Chamonix'ssa ja toimi siellä maansa lipunkantajana avajaisseremoniassa.


title: Harald Strøm

text: Strøm pelasi jalkapalloa Ørn Horten -seurassa ja voitti sen kanssa kansallisen mestaruuden kahdesti (1920, 1927). Hän kuului myös Norjan jalkapallomaajoukkueeseen. Hänelle myönnettiin vuonna 1921 Egebergs Ærespris.


title: Pedro Pasculli

text: Pedro Pasculli (s. 17. toukokuuta 1960 Santa Fe, Argentiina) on argentiinalainen jalkapalloilija ja jalkapallovalmentaja. Pelaajaurallaan hän oli pelipaikaltaan hyökkääjä. Hän voitti maailmanmestaruuden 1986. Pasculli edusti pelaajaurallaan argentiinalaisia Colónia, Argentinos Juniorsia ja Newell's Old Boysia, italialaisia Lecceä, Casertanaa ja Brindisiä, japanilaista Shizuokaa ja indonesialaista Pelita Jayaa. Pelaajauran jälkeen hän on valmentanut Ugandan maajoukkuetta ja albanialaista Dinamo Tiranaa.


title: Eilert Bøhm

text: Eilert Steensrud Bøhm (17. heinäkuuta 1900 Moss – 1. helmikuuta 1982 Moss) oli norjalainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan systeemin joukkuekilpailussa.


title: Wenche-Lin Hess

text: Wenche-Lin Mobergslien Hess (s. 28. maaliskuuta 1975 Horten) on norjalainen entinen jousiampuja. Hän jäi naisten yksilökilpailussa vuoden 1996 kesäolympialaisissa Atlantassa 17. ja vuoden 2000 kesäolympialaisissa Sydneyssä 57. sijalle. Hän on voittanut Norjassa kansallisen mestaruuden vuosina 1993–1995 ja 1997.


title: Trygve Bøyesen

text: Trygve Carlsen Bøyesen (15. helmikuuta 1886 Skien – 27. heinäkuuta 1963 Skien) oli norjalainen voimistelija. Hän kilpaili ensi kertaa olympialaisissa vuoden 1908 kisoissa Lontoossa ja oli siellä mukana saamassa hopeaa joukkuekilpailussa. Vuoden 1912 kesäolympialaisissa Tukholmassa Bøyesen sai joukkueineen pronssia ruotsalaisessa järjestelmässä ja vuoden 1920 kesäolympialaisissa Antwerpenissä hopeaa vapaassa järjestelmässä.


title: Confide in Me: The Irresistible Kylie

text: Confide in Me: The Irresistible Kylie on Kylie Minoguen kokoelmalevy julkaistiin 16. heinäkuuta 2007 Britanniassa. Albumi sisältää kaikki kappaleet albumeja "Kylie Minogue" (1994) ja "Impossible Princess" (1997), sekä harvinaisia kappaleita ja B-puolia.


title: Lisäkivestulehdus

text: Lisäkivestulehdus eli epididymiitti on lisäkiveksen tyypillisin sairaus. Tavallisimmat aiheuttajat ovat virtsateiden bakteerit ja klamydia nuorilla miehillä. Lisäkivestulehduksessa kivespussi voi olla turvonnut, punainen ja kosketusarka ja lisäkives kipeä, lisäksi voi olla kuumetta. Se on yleisin nuorilla seksuaalisesti aktiivisilla miehillä.


title: Lisäkivestulehdus

text: Yleensä lisäkivestulehduksen syynä on klamydia- tai tippuritartunta. Lapsilla ja vanhemmilla miehillä sairaus on tavallisesti seurausta virtsatietulehduksen suolistobakteerista tai virtsarakon tyhjentymishäiriöstä. Pitkittynyt kestokatetrihoito tai erilaiset urologiset toimenpiteet altistavat myös tulehdukselle. Tulehdus voi levitä lisäkiveksistä kiveksiin aiheuttaen kivestulehduksen eli orkiitin, joka tosin nykypäivänä on harvinaistunut. Lisäkivestulehdus voi aiheuttaa pahimmassa tapauksessa hedelmättömyyden.


title: Lisäkivestulehdus

text: Hyvänlaatuiset muutokset, kuten vesikivekset, lisäkiveskystat ja kiveskohjut, ovat tavallisimpia löydöksiä. Kivessyövät tai muut pahanlaatuiset kasvaimet ovat harvinaisempia. Ne ovat useimmiten kiinteitä, aristamattomia resistenssejä, eivätkä ne läpäise valoa. Ensisijainen kuvantamistutkimus on kivespussin kaikukuvaus. Se tulisi tehdä, jos epäillään kiinteää kasvainta tai jos kliininen arvio resistenssin luonteesta jää epävarmaksi. Lisäkiveskystia tavataan jopa 10–30 %:lla ja kiveskohjuja jopa 15–24 %:lla miehistä.


title: Lisäkivestulehdus

text: Akuutin lisäkivestulehduksen oireina ovat kivespussin yläosan kipu ja turvotus sekä kuume. Tulehdus diagnosoidaan virtsakokeesta. Sitä esiintyy myös kroonisena, jolloin oireet ovat vaikeammin havaittavissa. Hoitomuoto on antibiootit. Tulehduskipulääkkeet, nk. stay-up-alushousut ja viileät kääreet lievittävät kiusallista kipua.


title: Lisäkiveskysta

text: Lisäkiveskysta eli spermatoseele on yleisin kystinen vaiva, jota tavataan kiveksissä. Sitä tavataan jopa 10–30 %:lla miehistä. Se syntyy todennäköisesti siementiehyiden tukosten seurauksena. Kystanesteestä on useimmiten löydettävissä siittiöitä. Ikääntymisen aiheuttaman degeneraation sekä lisäkivestulehdusten ja -traumojen on epäilty lisäävän kystien muodostumisen riskiä.


title: Lisäkiveskysta

text: Yleensä kystat ovat pieniä ja oireettomia. Ne sijaitsevat tavallisesti lisäkiveksen pään alueella ja voivat olla monilokeroisia. Tutkimuksiin potilaat hakeutuvat resistenssin, kivun tai epämiellyttävän tunteen vuoksi. Kysta on tuolloin yleensä tunnettavissa pehmeähkönä resistenssinä kiveksen yläpuolella tai yläosan takana, ja se voi aristaa tunnustelua. Kysta läpäisee valoa. Jos diagnoosi em. tutkimusten jälkeen on epävarma, on syytä tehdä kaikukuvaus, joka yleensä varmistaa diagnoosin. Hyvin suuren, kivespussin täyttävän kystan erottaminen hydroseelestä voi olla vaikeaa kaikukuvauksellakin. Lopullinen diagnoosi selviää monesti vasta leikkaushoidon yhteydessä.


title: Lisäkiveskysta

text: Pieni, oireeton kysta ei vaadi hoitoa. Oireiset hoidetaan yleisimmin leikkauksella. Toimenpide on pieni ja tehdään yleensä päiväkirurgisesti selkäydinpuudutuksessa. Näin hoidettuna kysta ja siitä aiheutuva kipu paranevat yli 90 %:lla potilaista. Komplikaatioita, kuten leikkausalueen verenvuotoa ja jälki-infektioita, esiintyy paljon, jopa 10 %:lla leikatuista. Kysta voidaan hoitaa myös polikliinisesti kuivauksella samaan tapaan kuin hydroseele. Vaikka tulosten on yleensä arvioitu olevan hydroseelen hoitoon verrattuna hieman huonompia, kysta kuitenkin häviää tai pienenee 60–90 %:lla hoidetuista, ja hoitoon tyytyväisten potilaiden osuus on suunnilleen samaa luokkaa. Hoito voidaan tarvittaessa uusia. Mahdollisesti kysta sinänsä mutta myös sen leikkaus- tai kuivatushoito voivat vaurioittaa lisäkivestä ja siten huonontaa hedelmällisyyttä, mikä tulee huomioida nuoria miehiä hoidettaessa.


title: Lisäkiveskysta

text: Perinteinen kiinalainen lääketiede yrittää hoitaa lisäkiveskystan ilman leikkausta.


title: Protyre Formula Renault Championship

text: Protyre Formula Renault Championship (aiemmin nimellä Formula Renault BARC Championship) oli brittiläinen autourheilusarja. Sarjan järjesti vuodesta 1995 lähtien British Automobile Racing Club. Sarjassa ajettiin Tatuusin valmistamilla autoilla, Renaultin moottoreilla ja Michelinin renkailla. Sarjassa jaettiin pisteitä 20 parhaalle kuljettajalle järjestyksessä 32, 28, 25, 22, 20, 18, 16, 14, 12, 11, 10, 9, 8, 7, 6, 5, 4, 3, 2 ja 1. Lisäksi kilpailun nopeimmasta kierroksesta sai kaksi lisäpistettä. Sarjasta tuli ainoa Britanniassa ajettava Formula Renault-sarja, kun Formula Renault UK lopetti toimintansa vuoden 2011 jälkeen.


title: Protyre Formula Renault Championship

text: Vuosi 2014 jäi sarjan viimeiseksi kaudeksi.


title: Karhusuo (Säkylä)

text: Karhusuo on Säkylän kunnassa sijaitseva kyläkeskus. Se sijaitsee seitsemän kilometrin päässä keskustaajamasta ja siellä on alun perin vuonna 1986 perustettu kyläyhdistys. Karhusuolla on kohtalaisesti yritystoimintaa, kuten insinööritoimisto, kuljetuspalvelu, lujitemuovipalvelu ja sähköasennusmyymälä.


title: Karhusuo (Säkylä)

text: Karhusuolla sijaitsee myös vuonna 1913 rakennettu "Karhusuon koulu", jossa koulutoiminta lopetettiin kesäkuussa 2011 ja koko koulu lakkautettiin virallisesti seuraavan syksyn aikana. Koulun lakkauttamisesta huolimatta kylässä asuu nykyhetkellä paljon lapsiperheitä, jonka myötä sinne on rakennettu kevyelle liikenteelle valtion ylläpitämää väyläverkostoa.


title: Roberto Azevêdo

text: Roberto Carvalho de Azevêdo (s. 3. lokakuuta 1957) on brasilialainen diplomaatti. Hän on toiminut maansa edustajana Maailman kauppajärjestössä (WTO) vuodesta 2008, ja toukokuussa 2013 hänet valittiin järjestön pääjohtajaksi Pascal Lamyn seuraajaksi 1. syyskuuta 2013 alkaen.


title: Sulo Haltsonen

text: Sulo Kaarlo Haltsonen (26. toukokuuta 1903 Pietari – 4. maaliskuuta 1973 Helsinki) oli inkerinsuomalainen kirjallisuuden ja kansanperinteen tutkija.


title: Sulo Haltsonen

text: Haltsosen vanhemmat olivat opettaja Aatu Haltsonen ja Matilda Anna Sohvi Pokkinen. Hän pääsi ylioppilaaksi 1923 ja valmistui filosofian kandidaatiksi 1937, lisensiaatiksi 1947 ja tohtoriksi 1948. Hän oli Suomalaisen Kirjallisuuden Seuran kirjastossa amanuenssina 1929–1951 ja kirjastonhoitajana 1941–1953, Helsingin yliopiston historiallis-kielitieteellisen laitoksen kirjastonhoitajana 1946–1952, Helsingin yliopiston kirjaston slaavilaisen osaston esimiehenä vuodesta 1952 ja Helsingin yliopiston suomalaisen ja slaavilaisen oppihistorian dosenttina 1962–1972. Haltsonen toimi myös venäjänkielen opettajana eri oppilaitoksissa. Haltsonen sai professorin arvon 1970.


title: Sulo Haltsonen

text: Haltsonen toimi myös Kirjallisuudentutkijain seuran sihteerinä, Kalevalaseuran sihteerinä ja varapuheenjohtajana sekä Viipurilaisen osakunnan kuraattorina.


title: Klooriasetyylikloridi

text: Klooriasetyylikloridi (CHClO) on kloorietikkahaposta johdettu happokloridi. Yhdistettä käytetään orgaanisessa synteesissä valmistettaessa muita yhdisteitä.


title: Klooriasetyylikloridi

text: Klooriasetyylikloridi on huoneenlämpötilassa väritöntä ja voimakkasti pistävänhajuista nestettä. Se liukenee orgaanisiin liuottimiin, kuteen bentseenin, asetoniin ja dietyylieetteriin. Vedessä se hajoaa muodostaen kloorietikkahappoa ja vetykloridia. Alkoholien kanssa se reagoi muodostaen estereitä.


title: Klooriasetyylikloridi

text: Klooriasetyylikloridia valmistetaan klooraamalla kloorietikkahappoa. Klooraavina reagensseina voidaan käyttää fosforyylikloridia, fosforitrikloridia, sulfuryylikloridia tai fosgeenia. Muita tapoja valmistaa yhdistettä ovat 1,1-dikloorieteenin hapetus, keteenin klooraus tai asetyylikloridin klooraus.


title: Klooriasetyylikloridi

text: Klooriasetyylikloridia käytetään orgaanisen kemian synteeseissä. Siitä valmistetaan muun muassa klooriasetamidipohjaisia rikkaruohomyrkkyjä, kuten alaklooria, lääkkeitä kuten diatsepaamia ja adrenaliinia, kloorietikkahapon estereitä, kloorietikkahappoanhydridiä ja fenasyylikloridia.


title: Jari Hanska

text: Jari Hanska (s. 29. huhtikuuta 1983 Porvoo) on suomalainen käsikirjoittaja, näyttelijä ja freelancetoimittaja. Hän on koulutukseltaan valtiotieteiden kandidaatti Helsingin yliopistosta.


title: Jari Hanska

text: Hanska on aiemmin toiminut Viestintätoimisto Pohjoisrannassa ja ollut Voima-lehden määräaikainen vastaava päätoimittaja.


title: Jari Hanska

text: Hanska on käsikirjoittanut Ryhmäteatteriin "Eduskunta-trilogian" Susanna Kuparisen kanssa.


title: Jari Hanska

text: Valtiovarainministeriön viestintäjohtaja Liinu Lehto kielsi freelancetoimittajana työskentelevältä Hanskalta pääsyn järjestämäänsä tilaisuuteen luottamuspulan vuoksi, ja kielto sai julkisuutta. Päätös peruttiin myöhemmin. Taustalla oli se, että Hanska oli siteerannut käsikirjoittamassaan "Eduskunta I" -näytelmässä valtiovarainministeriön virkamiehiä. Tapaukseen otti kantaa Julkisen sanan neuvoston puheenjohtaja Risto Uimonen, jonka mukaan Lehdon perusteet kiellolle eivät olleet asiallisia, sillä näytelmiin ei sovelleta journalistin ohjeita. Uimonen totesi kuitenkin, että tiedotustilaisuuksia järjestävillä on oikeus valikoida, keitä he tilaisuuksiin kutsuvat ja päästävät.


title: Baseballin Euroopan-mestaruuskilpailujen B-sarja 2004

text: Vuonna 2004 Baseballin Euroopan-mestaruuskilpailujen B-sarja pelattiin kahtena erillisenä turnauksena.


text: Rybnik ja Zory, Puola Alkulohkon keskinäinen ottelu laskettu mukaan.


text: Regensburg, Saksa Alkulohkon keskinäinen ottelu laskettu mukaan.


title: Reposaaren kalasatama

text:
Reposaaren kalasatama on Porin Reposaaressa sijaitseva kalasatama. Se on Suomen suurin kalasatama ja koko Pohjanlahden suurin silakanpurkusatama, joka Maa- ja metsätalousministeriön luokituksessa on yksi maan kuudesta keskuskalasatamasta. Kalasatama perustettiin vuonna 1967 kymmenisen vuotta aikaisemmin toimintansa lopettaneen Reposaaren sataman alueelle.
Reposaaren kalasatamaan johtaa 3,9 metrin syvyinen väylä ja se on avoinna ympäri vuoden. Kesäaikaan Reposaarta pitää kotisatamanaan noin 20 kalastusalusta. Talvisin niiden määrä lähes kaksinkertaistuu, kun Perämeren aikaisen jäätymisen vuoksi osa siellä toimivista aluksista siirtyy Reposaareen. Leudoimpina jäätalvina Reposaaren kalasatama saattaa pysyä sulana koko talven. Laituritilaa aallonmurtajien suojaamassa satamassa on yhteensä 220 metriä. Lisäksi Reposaaren kalastamasta löytyy muun muassa jääasema, silakan imupurkain, varastoja kalan säilytystä varten sekä troolareille tarkoitettu telakka.


title: Reposaaren kalasatama

text: Vuonna 2001 Reposaaren kalasatamaan valmistui osittain EU:n rahoittama kalaravintola Merimesta. Ympärivuotisesti avoinna olevan ravintolan yhteydessä on lisäksi kalan käsittely- ja myyntitiloja. Kalaravintolan myötä Reposaaren kalasatamasta on kehittynyt myös merkittävä matkailukohde.


title: Elma Finne

text: Elma Maria Finne (o. s. "Ingo"; 5. toukokuuta 1907 Kruunupyy – 17. joulukuuta 1977 Helsinki) oli suomalainen ruotsin kielellä kirjoittanut uskonnollinen kirjailija.


title: Elma Finne

text: Finnen vanhemmat olivat Herman ja Hilda Ingo. Hän oli naimisissa kirkkoherra, rovasti Fingal Eugén Finnen (1904–1982) kanssa.


title: Elma Finne

text: Elma Finne julkaisi kaksi uskonnolista runokokoelmaa.


title: Southern Culture on the Skids

text: Southern Culture on the Skids (myös SCOTS) on yhdysvaltalainen rock-yhtye, joka perustettiin vuonna 1983. Yhtyeen nykyiset jäsenet ovat Rick Miller, Dave Hartman ja Mary Huff. Yhtyeen musiikissa on vaikutteita rockabillystä, surf rockista, countrysta ja R&B-tyylistä, jossa on punk-vivahteita.


title: Southern Culture on the Skids

text: Southern Culture on the Skidsin sanoitukset käsittelevät yleensä tanssimista, seksiä ja paistettua kanaa. Yhtye on tunnettu live-esiitymisistään, jossa yleisön päälle heitetään banaanivanukasta ja paistettua kanaa.


title: Siipipapu

text: Siipipapu eli goanpapu ("Psophocarpus tetragonolobus") on Kaakkois-Aasiasta peräisin oleva palkokasveihin kuuluva viljelyskasvi. Siitä voidaan käyttää ravinnoksi sekä siemenet, lehdet että juurimukulat, jotka kaikki sisältävät runsaasti proteiinia. Sitä on vanhastaan viljelty lähinnä vain Burmassa, Indonesiassa ja Uudessa-Guineassa, mutta runsassatoisuutensa ja suuren ravintoarvonsa vuoksi sitä pidetään yhtenä lupaavimmista tulevaisuuden viljelyskasveista muuallakin kolmannessa maailmassa.


title: Siipipapu

text: Siipipapu on köynnöskasvi, joka voi kasvaa noin kolmen metrin korkuiseksi, siis selvästi korkeammaksi kuin tarhapapu. Se on monivuotinen ruohovartinen kasvi, mutta sitä kasvatetaan usein yksivuotisena.


title: Siipipapu

text: Siipipavun kukat ovat suurikokoisia ja vaaleanpunaisia. Sen palot ovat nelikulmaisia, siipipaltteisia, jopa 20 senttimetriä pitkiä, ja niissä voi olla enimmillään 40 siementä.


title: Siipipapu

text: Siipipapu on trooppinen kasvi ja sellaisena arka kylmälle. Sen useimmat muodot eivät kuki, jos päivän pituus on huomattavasti yli 12 tuntia. Tämän vuoksi se ei yleensä tuota satoa lauhkeassa vyöhykkeessä, mutta kasvista on olemassa myös päiväneutraaleja lajikkeita. Parhaiten siipipapu menestyy kuumassa ja kosteassa ilmastossa.


title: Siipipapu

text: Muiden palkokasvien tavoin myös siipipavun juurissa on "Rhizobium" -sukuun kuuluvia bakteereja, jotka sitovat tehokkaasti typpeä ilmasta sellaiseen muotoon, jossa kasvi voi käyttää sitä hyväkseen valmistaessaan tarvitsemiaan aminohappoja. Tämän vuoksi siipipavun viljelyksessä ei juuri tarvita typpilannoitteita.


title: Siipipapu

text: Siipipapua viljellään ennen kaikkia siementensä vuoksi, mutta myös sen lehdet, kukat ja juurimukulat ovat syötäviä.


title: Siipipapu

text: Siipipavun siemenissä on noin 35 % proteiinia ja 18 % rasvaa. Sen proteiini sisältää runsaasti lysiiniä, ja sen rasva on korkealaatuista ja runsaasti tyydyttymättömiä rasvahappoja.


title: Siipipapu

text: Useimmat siipipapukannat tuottavat myös runsaasti juurimukuloita. Niitä voidaan käyttää perunan tavoin, ja ne muistuttavat maultaankin perunaa. Niissä on kuitenkin proteiinia monin verroin enemmän kuin perunassa, jopa 20 %.


title: Siipipapu

text: Siipipavun kukkia käytetään usein riisin ja leivonnaisten värjäämiseen.


title: Siipipapu

text: Siipipavun lehdetkin ovat syötäviä ja sisältävät runsaasti proteiinia. Ne on kuitenkin keitettävä ennen käyttöä, sillä raakoina ne kuitenkin sisältävät trypsiinin ja amylaasin inhibiittoreja, jotka estävät proteiinien ja hiilihydraattien hyväksikäyttöä ruuansulatuksessa.


title: Siipipapu

text: Siipipavun syötävät osat ovat myös vitamiineja, etenkin A- ja C-vitamiinin, sekä kalsiumin ja raudan lähteitä.


title: Siipipapu

text: Siipipapu on vasta 1970-luvulta lähtien saanut osakseen maailmanlaajuista huomiota. Runsassatoisuutensa, monikäyttöisyytensä ja suuren ravintoarvonsa vuoksi sitä pidetään yhtenä lupaavimmista tulevaisuuden viljelyskasveista. Sen viljelyksen yleistyminen edellyttää kuitenkin vielä paljon tutkimus- ja jalostustyötä. Ongelmana on muun muassa sen köynnöstävä kasvutapa, joka vaikeuttaa koneellista sadonkorjuuta. Vuonna 1975 Sri Lankaan perustetiin siipipapuun keskittyvä kansainvälinen tutkimuslaitos. Myöhemmin sen toiminta on kuitenkin tyrehtynyt maan epävakaan poliittisen tilanteen vuoksi.


title: Cabaret (musikaali)

text: Cabaret on vuonna 1966 ensi-iltansa saanut Broadway-musikaali, jonka tapahtumat sijoittuvat 1920-luvun lopun Berliiniin. Näytelmän sävelsi John Kander, käsikirjoitti Joe Masteroff ja sanoitti Fred Ebb. Se palkittiin vuonna 1967 parhaasta musikaalin ja parhaasta musiikin Tonylla ja voitti myös lukuisia muita palkintoja. Bob Fosse ohjasi vuonna 1972 musikaalista elokuvaversion "Cabaret".


title: Cabaret (musikaali)

text: Vuoden 1966 Broadway-esityksessä pääosia näyttelivät Jill Haworth, Jack Gilford, Bert Convy ja Lotte Lenya. Lontoon Palace Theatressa näytelmä sai ensiesityksensä 28. helmikuuta 1968. Brittiläisessä tuotannossa pääosissa olivat Judi Dench, Lila Kedrova, Peter Sallis ja Kevin Colson.


title: Cabaret (musikaali)

text: "Cabaret" perustuu Christopher Isherwoodin romaaniin "The Berlin Stories" ja John Van Drutenin näytelmään "I Am a Camera".


title: Kalastussatama

text: Kalastussatama eli kalasatama on satama, jota ammattikalastajat käyttävät saaliin purkupaikkanaan ja josta se kuljetetaan eteenpäin.


title: Kalastussatama

text: Kalasatamia pitävät kotisataminaan erilaiset kalastusalukset, kuten troolarit. Lisäksi niissä sijaitsee usein kalan käsittelyä ja jatkojalostusta harjoittavia toimijoita sekä kalan tukku-ja vähittäismyyntipisteitä. Kalasatamat ovat pääosin syntyneet luonnostaan paikkoihin, joista käsin on kalastettu jopa vuosisatojen ajan.


title: Kalastussatama

text: Maa- ja metsätalousministeriö on jakanut Suomen kalasatamat neljään eri kategoriaan; keskuskalasatamat, aluesatamat, paikalliset rannikkokalastussatamat sekä muut kalasatamat. Luokiteltuja kalasatamia on yhteensä vajaat 50, joista keskuskalasatamia oli alun perin seitsemän. Hangon troolisatama joutui kuitenkin lopettamaan toimintansa vuonna 2005 sen aiheuttamien hajuhaittojen vuoksi. Suomen suurin kalasatama on Porissa sijaitseva Reposaaren kalasatama.


title: Cinema Paradiso

text: Cinema Paradiso ("Nuovo Cinema Paradiso") on vuonna 1988 julkaistu italialainen draamaelokuva, jonka käsikirjoitti ja ohjasi Giuseppe Tornatore. Elokuvan pääosissa näyttelevät Jacques Perrin, Philippe Noiret, Leopoldo Trieste, Marco Leonardi, Agnese Nano ja Salvatore Cascio. Elokuvan tuottivat Franco Cristaldi ja Giovanna Romagnoli. Musiikista vastasi Ennio Morricone poikansa Andrea Morriconen kanssa.


title: Cinema Paradiso

text: Toisen maailmansodan jälkeen pienen italialaiskylän keskipiste on elokuvateatteri, jonka koneenkäyttäjänä toimii joviaali Alfredo (Noiret). Eräänä päivänä konehuoneeseen kurkistaa pieni isätön Totò-poika (Cascio), joka alkaa viettää yhä enemmän aikaa Alfredon apulaisena elokuvanäytöksissä. Tarina seuraa heidän elinikäistä ystävyyttään elokuvien vaihtuessa ja maailman muuttuessa. Elokuvassa nähdään monia otteita vanhoista eurooppalaisista ja Hollywood-klassikoista.


title: Cinema Paradiso

text: "Cinema Paradiso" palkittiin parhaana vieraskielisenä elokuvana sekä Oscar-, Golden Globe, César- että Bafta-palkintogaalassa. Baftassa se sai lisäksi parhaan miespääosan (Noiret), parhaan miessivuosan (Cascio), parhaan alkuperäismusiikin (Morricone) ja parhaan alkuperäiskäsikirjoituksen (Tornatore) palkinnot. Se oli ehdolla myös kuudessa muussa sarjassa.


title: Cinema Paradiso

text: Cannesin elokuvajuhlilla "Cinema Paradiso" sai tuomariston palkinnon ja oli ehdolla Kultaisen palmun saajaksi. Monien muiden ehdokkuuksien ja palkintojen myötä elokuva oli yksi elokuvavuoden 1988 palkituimpia töitä.


title: Cinema Paradiso

text: Vuonna 2018 BBC:n kansainvälinen asiantuntijaraati äänesti sen kaikkien aikojen 30 parhaan ei-englanninkielisen elokuvan joukkoon.


title: Reposaaren hautausmaa

text: Reposaaren hautausmaa on Porin Reposaaressa sijaitseva hautausmaa. Ensimmäinen hautaus alueelle on suoritettu 1897. Vuonna 2006 otettiin käyttöön uusi laajennusosa. Hautausmaan erikoisuus on, että sen vanha osa muodostuu kokonaan purjelaivojen 1600-luvulta alkaen saarelle tuomasta painolastimaasta. Sanonnan mukaan Reposaaren vainajat on tämän johdosta haudattu ”vieraan maan multiin”.


title: Reposaaren hautausmaa

text: Reposaaren hautausmaalla sijaitsee muun muassa kuvanveistäjä Kalervo Kallion tekemä laivanvarustaja Werner Hacklinin muistomerkki "Nuorukainen ja ankkuri" sekä vuonna 1993 paljastettu suihkulähde. Paikallisten asukkaiden lisäksi sinne on haudattu satamassa vierailleilla laivoilla kuolleita merimiehiä eri puolilta maailmaa. Heille on Reposaaren seurakunta pystyttänyt yhteisen muistomerkin, johon merimiesten nimet on kaiverrettu. Reposaaren hautausmaalla on myös olympiavoittaja Kelpo Gröndahlin viimeinen leposija sekä vuoden 1918 sisällissodassa kaatuneiden punaisten muistomerkki.


title: Reposaaren hautausmaa

text: Hautausmaan kupeessa sijaitsee vuonna 1876 valmistunut norjalaistyylinen Reposaaren kirkko. Sen edustalla on 1925 uponneen Torpedovene S2:n muistomerkki, jonka on veistänyt Wäinö Aaltonen. Myös vuosien 1939–1945 sankarivainajat on haudattu kirkkopuistoon.


title: Jamaikanlaulurastas

text: Jamaikanlaulurastas ("Turdus jamaicensis") on rastaiden heimoon kuuluva varpuslintu.


title: Jamaikanlaulurastas

text: Jamaikanlaulurastasta tavataan kotoperäisenä Jamaikalla. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


title: Hohtomustarastas

text: Hohtomustarastas ("Turdus serranus") on rastaiden heimoon kuuluva varpuslintu.


title: Hohtomustarastas

text: Hohtomustarastasta tavataan Argentiinassa, Boliviassa, Ecuadorissa, Kolumbiassa, Perussa ja Venezuelassa. Lajin kannan kokoa ei toedetä, mutta sitä on kuvattu melko yleiseksi ja se on luokiteltu elinvoimaiseksi.


title: Jankuttajarastas

text: Jankuttajarastas ("Turdus nigriceps") on rastaiden heimoon kuuluva varpuslintu.


title: Jankuttajarastas

text: Jankuttajarastasta tavataan Argentiinassa, Boliviassa, Brasiliassa, Ecuadorissa ja Perussa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


title: Santeri Lintunen

text: Santeri Lintunen (s. 14. helmikuuta 1993 Valkeakoski) on suomalainen jalkapalloilija. Hän on pelipaikaltaan oikea laitapuolustaja.


title: Santeri Lintunen

text: Lintunen pelasi Valkeakosken Hakassa kolme ottelua Veikkausliigassa kaudella 2011. Ensiesiintymisensä pääsarjatasolla hän teki 28. syyskuuta kotiottelussa FC Honkaa vastaan.


title: Sonic Rush

text: Sonic Rush () on Sonic Teamin ja Dimpsin kehittämä sekä Segan vuonna 2005 julkaisema Sonic the Hedgehog-pelisarjan tasohyppelypeli Nintendo DS:lle. Se julkaistiin Pohjois-Amerikassa 15. marraskuuta, PAL-maissa 18. marraskuuta ja Japanissa 23. marraskuuta 2005. Se on kaksiulotteinen peli, jossa on käytetty jonkin verran myös 3D-elementtejä, luoden 2.5D -efektiä. Pomotaistelut sekä Sonicin erikoistasot ovat kokonaan kolmiulotteisia. Pelin juoni seuraa pelisarjan uuden hahmon, Blaze the Catin sekä sarjan päähahmon, Sonic the Hedgehogin seikkailuja. He taistelevat vuorotellen Dr. Eggmanin kaksoisolentoa, Eggman Negaa vastaan tietyissä kohdissa pelin aikana. Tämä on Rumble Pak-peli Sonic the hedgehog-pelisarjassa.


title: Sonic Rush

text: Peli esiteltiin ensimmäistä kertaa nimellä "Sonic DS" E3 2004-messuilla ja vuotta myöhemmin E3 2005-messuilla nimellä "Sonic Rush". Pelin 2.5D formaatti painottuu Sonic Teamin ideaan yhdistää 2D ja 3D pelit sarjassaan. Julkaisunsa jälkeen "Sonic Rush" sai hyvän vastaanoton kriitikoilta, jotka kiittelivät pelin musiikkia sekä samanlaisutta vanhojen pelien kanssa, mutta kritiikkiä aiheutti puolestaan sen nopeus kokonaisuudessaan. Pelille kehitettiin ja julkaistiin jatko-osa, Sonic Rush Adventure vuonna 2007.


title: Sonic Rush Adventure

text: Sonic Rush Adventure (ソニック ラッシュ アドベンチャー "Sonikku Rasshu Adobenchā") on Sonic Teamin ja Dimpsin kehittämä sekä Sonic Teamin vuonna 2007 julkaisema Sonic the Hedgehog-pelisarjan peli Nintendo DS:lle. Sonic the Hedgehog ja Blaze the Cat tekevät tässä pelissä paluun pelattavina hahmoina uuden, hieman kiivaan naaraspesukarhu Marine the Raccoonin kanssa. "Sonic Rush Adventure" on suoraa jatkoa "Sonic Rushille" ja ensimmäinen peli Sonic the Hedgehog-pelisarjassa, jossa pystyy pelaamaan moninpeliä Nintendo Wi-Fi Connection-palvelun kautta.


title: Kōben yliopisto

text: Koben yliopisto on vuonna 1949 perustettu yliopisto Kōbessa, Japanissa.


title: The Call (elokuva)

text: The Call on vuonna 2013 ensi-iltansa saanut yhdysvaltalainen trilleri, jonka on ohjannut Brad Anderson.


title: The Call (elokuva)

text: Jordan Turner saa puhelun tytöltä, jonka kotiin ollaan murtautumassa. Jordan ei kuitenkaan ehdi auttaa, ja murtautuja tappaa tytön. Puolen vuoden kuluttua sama mies kidnappaa Caseyn.


title: Lars Nelson

text: Lars Nelson (s. 19. elokuuta 1985) on ruotsalainen maastohiihtäjä.


title: Lars Nelson

text: Maailmancupissa Nelson kilpaili ensimmäisen kerran Kuusamossa marraskuussa 2011. Ensimmäiset maailmancupin pisteensä hän saavutti Tour de Skillä 2011–2012, jonka lopputuloksissa hän sijoittui 30:nneksi. Kymmenen parhaan joukkoon Nelson hiihti ensimmäisen kerran Toblachin 15 kilometrin perinteisen hiihtotavan kilpailussa helmikuussa 2014 oltuaan seitsemäs. Parhaimmillaan hän on sijoittunut viidenneksi Oslon perinteisen hiihtotavan 50 kilometrin yhteislähtökilpailussa maaliskuussa 2014.


title: Lars Nelson

text: Sotšin olympialaisissa 2014 Nelson sijoittui 30 kilometrin yhdistelmäkilpailussa kymmenenneksi ja 15 kilometrin perinteisellä 15:nneksi. Viestistä hän voitti olympiakultaa yhdessä Ruotsin joukkueen kanssa. Falunin MM-kilpailuissa 2015 hän oli 30 kilometrin yhdistelmäkilpailussa neljästoista.


title: Romualdo Ghiglione

text: Romualdo Ghiglione (25. helmikuuta 1891 Rivarolo, Genova – 12. maaliskuuta 1940 Rivarolo, Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa joukkuevoimistelussa kultaa.


title: Of Monsters and Men

text: Of Monsters and Men (lyh. OMAM) on vuonna 2010 perustettu islantilainen indie pop/folk-yhtye. Se voitti vuonna 2010 Islannissa järjestetyn "yhtyeiden taisto" () -kilpailun, jonka jälkeen yhtyettä luonnehdittiin "Rolling Stone" -lehdessä "uudeksi Arcade Fireksi". Yhtye teki levytyssopimuksen Universal Music Groupin kanssa, ja julkaisi vuoden 2012 alussa neljän kappaleen EP:n, "Into the Woods". Samana vuonna se julkaisi ensimmäisen studioalbuminsa, "My Head Is an Animal".


title: Liekkivatsarastas

text: Liekkivatsarastas ("Turdus rufiventris") on rastaiden heimoon kuuluva varpuslintu.


title: Liekkivatsarastas

text: Liekkivatsarastasta tavataan Argentiinassa, Boliviassa, Brasiliassa, Paraguayssa ja Uruguayssa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.


title: Laavarastas

text: Laavarastas ("Turdus nigrescens") on rastaiden heimoon kuuluva varpuslintu.


title: Laavarastas

text: Laavarastasta tavataan Costa Ricassa ja Panamassa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


title: Kiinanlaulurastas

text: Kiinanlaulurastas ("Otocichla mupinensis") on rastaiden heimoon kuuluva varpuslintu.


title: Kiinanlaulurastas

text: Kiinanlaulurastasta tavataan pesivänä Kiinassa. Lajin populaation koko tunnetaan huonosti, mutta se on luokiteltu elinvoimaiseksi.


title: Tuntomimosa

text: Tuntomimosa eli tuntokasvi ("Mimosa pudica") on mimosiin kuuluva hernekasvi, joka on tullut tunnetuksi siitä, että sen lehtiä kosketettaessa lehdykät painuvat nopeasti vastakkain ja lehtiruoti taipuu alaspäin. Liikkeen mekanismia ei tarkkaan tunneta, eikä tiedetä, miksi kasvilla on tällainen ominaisuus.


title: Japaninpunarastas

text: Japaninpunarastas ("Turdus chrysolaus") on rastaiden heimoon kuuluva varpuslintu.


title: Japaninpunarastas

text: Japaninpunarastasta tavataan pesivänä Sahalinin alueella ja Japanissa. Lajin kannan kokoa ei tiedetä, mutta sitä on kuvattu yleisestä melko harvinaiseksi. Se on kuitenkin luokiteltu elinvoimaiseksi.


title: Jamaikanrastas

text: Jamaikanrastas ("Turdus aurantius") on rastaiden heimoon kuuluva varpuslintu.


title: Jamaikanrastas

text: Jamaikanrastasta tavataan Jamaikalla. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


title: Helga Margrét Þorsteinsdóttir

text: Helga Margrét Þorsteinsdóttir (s. 15. marraskuuta 1991) on islantilainen seitsenottelija.


title: Helga Margrét Þorsteinsdóttir

text: Alle 18-vuotiaiden MM-kilpailuissa 2007 Þorsteinsdóttir sijoittui 7-ottelussa viidenneksi pistein 5405. Alle 20-vuotiaiden MM-kilpailuissa 2008 hän sijoittui seitsemänneksi 5516 pisteellä. Alle 20-vuotiaiden MM-kilpailuissa 2010 hän saavutti pronssia 5706 pisteellä.


title: Helga Margrét Þorsteinsdóttir

text: "Lähde: IAAF"


Suomi hiihdon maailmanmestaruuskilpailuissa 1978 käsittelee Suomen joukkuetta Lahdessa järjestetyissä Hiihdon maailmanmestaruuskilpailuissa 1978.


title: Suomi hiihdon maailmanmestaruuskilpailuissa 1978

text: Tammikuun kahtena viimeisenä viikonloppuna 1978 kilpailtiin Jyväskylässä ja Lahdessa Suomen-mestaruuskilpailuja ja katsastuksia, joiden perusteella Suomen Hiihtoliitto valitsi MM-kisajoukkueen. Sekä Jyväskylässä että Lahdessa käytyjen miesten hiihtokilpailujen tulokset muodostuivat osittain keliolosuhteidenkin vuoksi niin yllättäviksi, että miesten hiihtojoukkueeseen valittiin yhdeksän hiihtäjää alun perin suunnitellun seitsemän sijaan. Tammikuun 29. päivä nimettyyn joukkueeseen kuuluivat seuraavat 25 urheilijaa:Urheilijoista arvokisojen ensikertalaisia oli peräti 11. Mäkiviikon 1977-78 voittanut Kari Ylianttila kaatui harjoituksissa vain kolme päivää ennen kisoja ja hänen jalkansa murtui. Näin ollen yhdeltä mäkikilpailuiden suosikeista jäi Lahden kisat väliin.


text: Suomi saavutti kisoista kolme kultaa, kolme hopeaa, kolme pronssia ja lisäksi seitsemän sijoitusta kuuden parhaan joukkoon. Neuvostoliiton voittamissa mitali- ja pistetaulukoissa Suomi oli toinen. Mitalisaalista pidettiin jopa odottamattoman hyvänä. Mitaleita saatiin kaikista lajiryhmistä, mutta naishiihtäjät vastasivat suurimmasta menestyksestä neljällä henkilökohtaisella mitalilla ja viestivoitolla. Miesten hiihdossa Matti Pitkänen oli harmittavasti jokaisella henkilökohtaisella matkalla neljäs. Ensimmäistä kertaa 12 vuoteen suomalaiset saivat myös mäkihypystä mitalin, joka olikin kultainen, kun Tapio Räisänen oli paras suurmäen kilpailussa.


text:
Mieto johti kilpailua vielä 10 kilometrin kohdalla, jonka jälkeen hänen suksistaan heikkeni pito ratkaisevasti. Hän olikin pettynyt pronssista huolimatta. Pitkänen ei sen sijaan harmitellut neljättä sijaansa, koska hän piti 50 kilometriä päämatkanaan. Teurajärveä ja Vahvaselkää odotettiin lähemmäs kärkeä.
Mieto piti 30 kilometriä päämatkanaan, mutta oli jo 10 kilometrin jälkeen 50 sekuntia kärjen takana. Myös Koiviston tulos oli pettymys, mutta Pitkänen hiihti odotettua paremmin.
Suomalaisten kohtaloksi koitui vaikeassa kelissä epäonnistunut voitelu. Pitkänen johti kilpailua 10 kilometrin kohdalla ja oli vielä 30 kilometrin jälkeen toisena. Luistamattomien suksien vuoksi hän kuitenkin jäi mitalivauhdista. Mieto oli huonoilla suksillaan jo kymmenen kilometrin kohdalla yli kolme minuuttia Pitkäsen takana. Hän ei kuitenkaan halunnut keskeyttää, vaan hiihteli maaliin kilpailun viimeisenä yleisön pilkkahuutoja kuunnellen. Maaliin tulon jälkeen Mieto jatkoi hiihtoa yksin tein pukusuojaan asti.
Avausosuuden jälkeen Suomi oli neljäntenä 10 sekuntia kärjestä. Toisessa vaihdossa joukkue oli kärjessä yhdessä Ruotsin ja Norjan kanssa. Ankkuriosuudelle Pitkänen pääsi lähtemään johtoasemassa yhdessä Ruotsin Thomas Magnusonin kanssa, mutta lopussa Suomi jäi selvästi hopealle.
Vielä neljän kilometrin kohdalla Raisa Smetanina johti kilpailua viiden sekunnin erolla Riihivuoreen ja Galina Kulakovaan. Heistäkin pari sekuntia jäljessä oli Takalo, joka hiihti etenkin viimeiset 600 metriä hurjaa vauhtia. Impiön ja Auroman sijoituksia pidettiin jokseenkin odotetuttuina.
Puolimatkassa Riihivuori oli kuudentena, mutta seitsemästä kilometristä maaliin hän tuli kilpailun kovinta vauhtia. Takalo kärsi pistoksesta, eikä ollut parhaimmillaan. Impiön suoritusta pidettiin positiivisena yllätyksenä.
Viiden kilometrin kohdalla Takalo oli vielä toisena.
Impiö oli nopein avausosuudella, mutta Hämäläinen toi Suomen toiseen vaihtoon kolmantena puolisen minuuttia Neuvostoliiton ja DDR:n takana. Riihivuori hiihti osuutensa hurjaa vauhtia ja lähetti Takalon kärjessä ankkuriosuudelle. Hän kuitenkin luovutti johtoaseman Neuvostoliiton Kulakovalle, kunnes nykäisi ratkaisevasti viimeisellä kilometrillä.
Törmäsen suoritus oli pettymys, sillä häntä pidettiin etukäteen Suomen joukkueen vahvimpana mitalisuosikkina.
Avauskierroksen jälkeen Räisänen oli toisena ja Törmänen kymmenentenä. Kokkonen ja Puikkonen olivat pettymyksiä, sillä he olivat hyvässä vireessä harjoituksissa ja koekierroksella.
Puikkonen oli harjoituksissa hypännyt peräti 110,5 metriä, mutta jäi kilpailussa 89,5 metriin. Räisänen oli yksilötuloksissa kisan toiseksi paras Itävallan Alois Lipburgerin jälkeen.
Mäkiosuuden jälkeen Miettinen oli kärjessä, ja hänen uskottiin pystyvän jopa mestaruuteen, mutta hiihto-osuudella Miettinen joutui taistelemaan tosissaan hopeamitalistakin. Karjalainen oli mäen jälkeen yllättäin neljäntenä, Etelälahti sijalla 21 ja Kuvaja sijalla 22.


title: Japaninnokirastas

text: Japaninnokirastas ("Turdus cardis") on rastaiden heimoon kuuluva varpuslintu.


title: Japaninnokirastas

text: Japaninnokirastasta tavataan Kiinassa, Japanissa, Koreassa, Venäjällä, Taiwanissa, Vietnamissa ja Thaimaassa. Lajin maailmanlaajuisen populaation kokoa ei tiedetä, mutta lajin on raportoitu olevan melko yleinen, mutta paikallinen. Se on luokiteltu elinvoimaiseksi.


title: D. T. Suzuki

text: Daisetsu Teitaro Suzuki (18. lokakuuta 1870 – 12. heinäkuuta 1966) oli japanilainen kirjailija. Hänen kirjansa käsittelevät buddhalaisuutta, Zeniä ja Jōdo Shinshūa. Suzuki myös käänsi kiinalaista, japanilaista ja sanskritin kielistä kirjallisuutta. Hän opetti ja luennoi useissa länsimaisissa yliopistoissa. Suzuki omistautui useaksi vuodeksi professuurin virkaan japanilaiseen buddhalaiseen kouluun Ōtanin yliopistoon.


title: Harmaaselkärastas

text: Harmaaselkärastas ("Turdus hortulorum") on rastaiden heimoon kuuluva varpuslintu.


title: Harmaaselkärastas

text: Harmaaselkärastasta tavataan pesivänä Pohjois-Koreassa, Kiinan koillisosissa ja Venäjällä. Lajin kannan kokoa ei tiedetä, mutta Kiinassa ja Vnäjällä sitä on kuvattu pesimäaikana yleiseksi. Laji on luokiteltu elinvoimaiseksi.


title: Harmaapäärastas

text: Harmaapäärastas ("Turdus leucomelas") on rastaiden heimoon kuuluva varpuslintu.


title: Harmaapäärastas

text: Harmaapäärastasta tavataan Etelä-Amerikan pohjois- ja itäosissa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.


title: Harmaakylkirastas

text: Harmaakylkirastas ("Turdus feae") on rastaiden heimoon kuuluva varpuslintu.


title: Harmaakylkirastas

text: Harmaakylkirastasta tavataan pesivänä Koillis-Kiinassa. Talvehtivana se on tavattu Intiassa, Myanmarissa, Thaimaassa ja Laosissa. Lajin populaatioksi arvioidaan 3 500–15 000 yksilöä. Sitä uhkaavat elinympäristöjen tuhoutuminen ja pirstoutuminen ja se on luokiteltu vaarantuneeksi.


title: Harmaakylkirastas

text: Harmaakylkirastas elää tammi- ja mäntymetsissä vuorilla 1 000–1 900 metrin korkeudessa. Se talvehtii ainavihannissa metsissä pääasiassa 1 500–2 600 metrin korkeudessa.


title: Reposaaren satama

text: Reposaaren satama oli Porin Reposaaressa 1700-luvulta aina 1950-luvulle saakka toiminut satama.


title: Reposaaren satama

text: Porin ensimmäinen satama sijaitsi Kokemäenjoen rannalla kaupungin keskustan kohdalla. 1700-luvulle tultaessa joki oli kuitenkin mataloitunut maakohoamisen ja joen kuljettaman lietteen johdosta niin, että suuremmat purjealukset eivät enää päässeet jokisatamaan asti. Uutta satamaa ryhdyttiin suunnittelemaan Reposaareen, noin 20 kilometrin päähän kaupungista. Reposaari oli hyvä paikka satamalle ja siellä olikin jo 1600-luvulla lastattu puutavaraa muun muassa Hollantin. Reposaareen suurimpana etuna oli se, että suotuisien tuuliolosuhteiden sekä Kokemäenjoen vuolaan virran ansiosta se pysyi jäättömänä lähes koko talven.


title: Reposaaren satama

text: Laivojen lastaaminen Reposaaressa hoidettiin pitkään ilman laitureita tai varsinaisia satamarakennelmia. Ensimmäinen laituri rakennettiin vasta vuonna 1778. Toukokuun 11. päivänä 1780 Porin maistraatti päätti alkaa periä satamassa käyviltä laivoilta satamamaksua. Myös lastin säilyttämisestä satama-alueella alettiin periä maksua. Kyseistä päivämäärää pidetään nykyään Porin kaupungin satamalaitoksen perustamispäivänä. Satamamaksujen lisäksi perustettiin myös satamavoudin virka ja tälle rakennettiin virka-asunto.


title: Reposaaren satama

text: 1800-luvun alkupuoli oli Reposaaren sataman huippuaikaa. 1840-luvulla porilaiset alukset muodostivat lähes viidesosan Suomen kauppalaivastosta. Reposaaresta oli tullut Viipurin, Haminan ja Helsingin satamien jälkeen maan neljänneksi suurin kauppasatama. Vaikka merkittävä osa Porin kauppalaivastosta tuhoutui Krimin sodan aikana 1853–1856, oli Reposaari vielä 1870-luvulla Suomen suurin vientisatama. Parhaimpana vuotena 1877 satamasta lähti yli 500 alusta. Enimmillään Reposaaren satamassa oli lähes 700 metriä laituritilaa. Sataman vaikutuksesta Reposaaresta kehittyi 1800-luvun jälkipuoliskolla myös merkittävä teollisuusyhteisö. Siellä toimivat muun muassa Reposaaren saha sekä Reposaaren Konepaja.


title: Reposaaren satama

text: Sataman merkitys kääntyi laskuun vuonna 1895 valmistuneen Tampere–Pori -rautatien myötä kun rataa ei vedetty saaressa sijainneeseen Reposaaren satamaan saakka. Vuonna 1899 valmistuivat raiteet Mäntyluotoon ja samalla sinne alettiin rakentaa uutta satamaa. Mäntyluodossa oli mahdollista lastata laivoja tehokkaasti suoraan junanvaunuista nosturien avulla. Lopullisesti se ohitti Reposaaren liikennemäärissä vuonna 1925.


title: Reposaaren satama

text: Ensimmäisen maailmansodan aikana toiminta Reposaaressa hetkellisesti vilkastui, kun Suomen etelärannikon satamien liikenne romahti Saksan laivaston sukellusveneiden aiheuttaman uhan sekä Suomenlahden miinoituksen johdosta. Sodan alkuvaiheissa Reposaaren, Mäntyluodon sekä Rauman satamat olivat maan ainoat satamat, jotka eivät olleet saarroksissa. Sodan aikana Reposaarella oli myös Venäjän laivaston aluksia ja sotilaita. Vuoden 1918 Sisällissodan aikana Porin satama-alueet joutuivat punaisten haltuun ja niiden liikenne tyrehtyi lähes kokonaan.


title: Reposaaren satama

text: 1950-luvulla Reposaaren sataman toiminta viimein loppui. Lopullinen kuolinisku oli kun suuryritykset Rosenlew ja Ahlström lopettivat puutavaran tuomisen proomuilla Kokemäenjokea pitkin Reposaareen. Lastaaminen Reposaaren redillä päättyi vuonna 1957. Kymmenen vuotta myöhemmin sataman alueella aloitti toimintansa Reposaaren kalasatama, joka nykyään on Suomen suurin kalasatama.


title: Luettelo hiihdon Suomen mestareista

text: Tämä on luettelo hiihdon Suomen mestareista. Hiihdon Suomen-mestaruuskilpailuja on käyty vuodesta 1909 lähtien. Kilpailuja järjestivät aluksi rinnakkain sekä Liitto Suomen hiihtourheilun edistämiseksi että SVUL. SVUL:n ensimmäisissä mestaruuskilpailuissa 1909 ratkaistiin virallisesti vain yleismestaruus, jonka saavuttaakseen oli saavutettua kaksi matkavoittoa kolmesta eri kilpailusta. Alkuperäinen Hiihtoliitto järjesti vain kahdet mestaruuskilpailut 1909 ja 1910 ennen kuin se ajautui taloudellisiin vaikeuksiin ja lakkautettiin. Vuodesta 1911 lähtien kilpailut järjesti SVUL:n hiihto-, luistelu- ja pyöräilyjaosto, josta 1915 irtautui SVUL:n hiihtojaosto. Vuonna 1931 jaostosta muodostui Hiihtoliitto, joka jäi SVUL:n jäsenliitoksi, kuten muutkin samaan aikaan lajiliitoiksi muuttuneet jaostot.


title: Luettelo hiihdon Suomen mestareista

text: Alla olevaan taulukkoon on koottu SM-hiihdoissa henkilökohtaisilla matkoilla ja viesteissä yhteensä vähintään viisi mestaruutta voittaneet. Viestimestaruuksiin on laskettu vain vuodesta 1938 hiihdetyt viestit.


title: Luettelo hiihdon Suomen mestareista

text: Päivitetty 9.4.2018


title: Haunted House

text: Haunted House on australialaisen Knife Partyn kolmas EP. Kaikki kappaleet on kirjoittanut Rob Swire ja Gareth McGrillen. EP julkistettiin yhtyeen Twitter-sivulla 8. elokuuta 2012, ja se julkaistiin 6. toukokuuta 2013.


title: Haunted House

text: 16. huhtikuuta 2013 Knife Party ilmoitti Twitterissä, että he ovat korvanneet kappaleen "Baghdad" Internet Friendsin VIP-versiolla. Knife Party julkaisi EP:n virallisen kansikuvan 27 huhtikuuta heidän Facebook-sivullaan. EP vuosi julkisuuteen 29. huhtikuuta 2013, mutta "Power Glove"-kappaleen vuodettu versio oli virheellinen, koska sub-basso oli oktaavin liian matala.


Venäjän alle 18-vuotiaiden jääkiekkomaajoukkue edustaa Venäjää jääkiekon alle 18-vuotiaiden maailmanmestaruuskilpailuissa. .


title: Jordanin hajotelma

text: Matematiikassa Jordanin hajotelma voi viitata seuraaviin asioihin:


title: Suomen Tourette-yhdistys

text: Suomen Tourette-yhdistys Ry toimii Toureetikoiden, heidän perheidensä ja muiden tourettesta kiinnostuneiden yhdyssiteenä. Tuorette-yhdistys Touretten oireyhtymään liittyvää tietoa, järjestää jäsenilleen tourette tapahtumia ja edistää Touretten tunnettuutta mm. terveydenhoito-, päiväkoti- sekä kouluhenkilökunnan keskuudessa.


title: Eemil Tanninen

text: Emil Edvard ”Eemil” Tanninen (3. syyskuuta 1870 Rantasalmi – 1. lokakuuta 1942 Sääminki) oli suomalainen liikemies ja lahjoittaja. Hän sai kauppaneuvoksen arvon 1925. Hän oli tukkuliikkeen Häkli, Lallukka ja Kumpp. toimitusjohtaja vuosina 1914–1930. Hän omisti vuodesta 1919 Lehtiniemen sahan ja Kyrönniemen höyläämön. Hän testamenttasi suuren omaisuutensa nimeään kantavalle säätiölle, joka tukee viipurilaisia tarkoituksia.


title: Caymaninrastas

text: Caymaninrastas eli caymansaartenrastas ("Turdus ravidus") on sukupuuttoon kuollut rastaiden heimoon kuulunut varpuslintu.


title: Caymaninrastas

text: Laji tunnetaan 21 Grand Caymanilta kerätystä näytteestä. Laji eli saarella kotoperäisenä ja oli kuollut sukupuuttoon vuoteen 1965 mennessä.


title: Tarmo (vakuutusyhtiö)

text: Keskinäinen Vakuutusyhtiö Tarmo oli suomalainen vakuutusyhtiö, joka muodostui vuonna 1949, ja nykyinen nimi on peräisin vuodelta 1950. Yhtiö syntyi, kun Vaikuutusosakeyhtiö Tarmo (ent. Kansallis-Vakuutus Oy) sulautui Kaupunkien Yleiseen Keskinäiseen palovakuutusyhtiöön (ent. Kaupunkien Yleinen Paloapuyhdistys, alkujaan perustettu vuonna 1832). Se harjoitti muita vakuutuslajeja paitsi henkivakuutusta.


title: Tarmo (vakuutusyhtiö)

text: Tarmon haltuun tuli vuonna 1950 vaasalaisen Vakuutus Oy Turvan osakekanta, joka toimi sitten Helsingissä jälleenvakuutusyhtiönä. Tarmo sulautui vuonna 1971 Vakuutusyhtiö Sampoon.


title: Muurahaisrastas

text: Muurahaisrastas ("Neocossyphus poensis") on rastaiden heimoon kuuluva varpuslintu.


title: Muurahaisrastas

text: Muurahaisrastasta tavataan Afrikan keski- ja länsiosissa. Lajin kannan kokoa ei tiedetä, mutta sitä pidetään yleisenä ja se on luokiteltu elinvoimaiseksi.


title: Punamuurahaisrastas

text: Punamuurahaisrastas ("Neocossyphus rufus") on rastaiden heimoon kuuluva varpuslintu.


title: Punamuurahaisrastas

text: Punamuurahaisrastasta tavataan Afrikan keski- ja itäosissa. Lajin kannan kokoa ei tiedetä, mutta sitä on kuvattu harvinaiseksi tai paikallisesti yleiseksi. Se on luokiteltu elinvoimaiseksi.


title: Paavo Tahvonen

text: Paavo Erik Tahvonen (6. lokakuuta 1904 Jyväskylän maalaiskunta – 16. tammikuuta 1981 Helsinki) oli suomalainen fyysikko. Hän toimi Helsingin yleisen sairaalan fyysikkona 1937–1949; Helsingin yliopiston sovelletun fysiikan professuuria hän hoiti vuodesta 1949 vuoteen 1971. Hän julkaisi tutkimuksia kidefysiikan alalta.


title: Arvid Henrikinpoika Tavast

text: Arvid Henrikinpoika Tavast (k. 1599) oli suomalainen sotilas ja Viipurin linnanpäällikkö, ja hän omisti Hattulan Vesunnin. Hän toimi Savonlinnan päällikkönä 1575–1578, oli Venäjän sodassa Ruotsin jalkaväen ylipäällikkö Pitkän vihan aikana 1578–1590. Kun Täyssinän rauha oli solmittu, hän teki rajankäyntiä ja oli Käkisalmen linnanpäällikkö vuonna 1595. Kiitokseksi uskollisuudesta kuningas Sigismundia kohtaan hän sai Viipurin linnanpäällikkyyden vuonna 1598. Linna joutui kuitenkin Kaarle-herttuan joukoille syksyllä 1599, ja Tavast ja hänen poikansa Iivar Tavast mestattiin.


title: Iivar Tavast

text: Iivar Tavast (k. 1599) oli suomalainen sotilas. Hän omisti Kosken Kurjalan kartanon. Hän oli voittanut Padasjoen Nyystölässä tammikuussa 1597 nuijamiehet ja surmauttanut heidät. Kun Viipurin linna antautui Kaarle-herttuan joukoille, hän oli paikalla isänsä avustajana, ja hänet mestattiin.


title: Iivar Tavast

text: Hänen isänsä oli Arvid Henrikinpoika Tavast.


title: Jordanin käyrälause

text:
Jordanin käyrä on topologiassa jokainen sellainen tasossa oleva käyrä, joka muodostaa suljetun silmukan eikä leikkaa itseään.
Jordanin käyrälause on topologinen lause, jonka mukaan jokainen Jordanin käyrä jakaa tason kahteen osaan, "sisäpuoleen" ja "ulkopuoleen", joiden välisenä rajana se on, niin että jokainen polku, joka yhdistää toisinaan kaksi sen eri puolilla olevaa pistettä,
leikkaa Jordanin käyrän vähintään yhdessä pisteessä. Vaikka tämä lause näin esitettynä vaikuttaa intuitiivisesti selvältä, sitä ei ole helppo todistaa alkeellisilla menetelmillä. Sen selvimmät todistukset perustuvat algebralliseen topologiaan, ja samaan tapaan lause voidaan yleistää myös useampiulotteisiin avaruuksiin.


title: Jordanin käyrälause

text: Jordanin käyrälause on saanut nimensä matemaatikko Camille Jordanin mukaan, joka esitti sen ensimmäisen todistuksen. Useiden vuosikymmenien ajan oltiin yleisesti sitä mieltä, että hänen todistuksensa oli virheellinen ja että ensimmäisen pätevän todistuksen lauseelle muotoili Oswald Veblen. Tämän käsityksen on kuitenkin kyseenalaistanut muun muassa Thomas C. Hales.


title: Jordanin käyrälause

text:
Tasossa formula_1 "Jordanin käyrä" "C" eli "yksinkertainen suljettu käyrä" on ympyrän kuva injektiivisessa jatkuvassa kuvauksessa tasoon:
"φ": "S" → R. Vastaavasti Jordanin kaari tasossa on suljetun välin kuva jatkuvassa injektiossa.


title: Jordanin käyrälause

text:
Vaihtoehtoisesti Jordanin käyrä voidaan määritellä sellaisena jatkuvana kuvauksena "φ": [0,1] → R, että "φ"(0) = "φ"(1) ja että "φ":n rajoittuma puoliavoimelle välille [0,1) on injektio. Kaksi ensimmäistä ehtoa merkitsevät, että "C"
on jatkuva silmukka, kun taas jälkimmäinen ehto edellyttää, että "C" ei leikkaa itseään yhdessäkään pisteessä.


title: Jordanin käyrälause

text: Jordanin käyrälause voidaan täsmällisesti ilmaista seuraavasti:


title: Jordanin käyrälause

text:
Olkoon "C" Jordanin käyrä tasossa formula_1. Tällöin sen komplementti formula_3 koostuu täsmälleen kahdesta yhtenäisestä komponentista. Toinen komponenteista on rajoitettu ("sisäpuoli"), toinen rajoittamaton ("ulkopuoli"), ja käyrä C on molempien reuna.
Lisäksi Jordanin käyrän komplementti tasossa on yhtenäinen.


title: Jordanin käyrälause

text:
Jordanin käyrän yleistivät useampaan ulottuvuuteen toisistaan riippumatta H. Lebesgue ja L. E. J. Brouwer vuonna 1911 esittäen "Jordanin-Brouwerin erottelulauseen":
Olkoon "X" topologinen pallo "n"+1 -ulotteisessa euklidisessa avaruudessa formula_4, toisin sanoen joukko, joka saadaan kuvaamalla "n"-pallo S injektiivisellä jatkuvalla kuvauksella avaruuteen formula_4. Tällöin sen komplementti avaruudessa formula_4, muodostuu täsmälleen kahdesta yhtenäisestä komponentista, joista toinen on rajoitettu ("sisäpuoli"), toinen rajoittamaton ("ulkopuoli"). Joukko X on molempien reuna.


title: Jordanin käyrälause

text: Todistuksessa käytetään homologiateoriaa. Ensin osoitetaan yleisemmin, että jos "X" on homeomorfinen "k"-pallon kanssa, joukon "Y" = formula_4 \ "X" redusoidut homologiaryhmät ovat


title: Jordanin käyrälause

text: Tämä voidaan todistaa induktiolla "k":n suhteen käyttämällä Mayer-Vietorisin sarjaa. Kun "n" = "k", "Y":n nollas redusoitu homologiaryhmä on astetta 1, mikä merkitsee, että "Y":llä on kaksi komponenttia, jotka sitä paitsi ovat polkuyhtenäisiä, ja voidaan myös osoittaa, että niiden yhteinen reuna on "X".


title: Jordanin käyrälause

text: Erään yleistyksen esitti James Waddell Alexander, joka osoitti Alexanderin dualiteetin formula_4:n kompaktin osajoukon "X" ja sen komplementin redusoidun kohomologian välillä. Jos "X" on "n"-ulotteinen reunaton monisto avaruudessa formula_4 (tai avaruudessa S), sen komplementilla on kaksi komponenttia.


title: Jordanin käyrälause

text:
Eräs Jordanin käyrän laajennus on Jordanin-Schönfliesin lause, jonka mukaan Jordanin käyrän sisä- ja ulkopuolella olevat alueet tasossa formula_1 ovat homeomorfiset yksikkökiekon sisä- ja ulkopuolen kanssa. Erityisesti jokainen piste "P"
Jordanin käyrän sisäpuolella voidaan yhdistää mihin tahansa pisteeseen "A" Jordanin kaarella siten, että kaikki kaaren pisteet päätepistettä "A" lukuun ottamatta ovat Jordanin käyrän sisäpuolisella alueella. Yhtäpitävästi Jordanin-Schönfieldin lause voidaan muotoilla niin, että jokainen kuvaus "&phi", joka määrittelee Jordanin käyrän, "φ": "S" → formula_1, missä "S" on yksikköympyrä, voidaan laajentaa homeomorfismiksi "ψ": formula_1 → formula_1


title: Jordanin käyrälause

text: Toisin kuin Jordanin käyrälausetta, Jordanin-Schönfliesin lausetta ei voida yleistää useampaan ulottuvuuteen: vaikka yksikköpallon formula_15 ulkopuoli on yhdesti yhtenäinen, on olemassa pintoja, jotka kyllä ovat homeomorfisia pallopinnan kanssa mutta muodoltaan niin taivutettuja, että niiden komplementin rajoittamaton komponentti formula_15:ssa ei ole yhdesti yhtenäinen eikä siten homeomorfinen yksikköpallon ulkopuolen kanssa.


title: Jordanin käyrälause

text: Jordanin käyrälause saattaa ensi kuulemalta vaikuttaa selvältä, mutta se on jokseenkin vaikea todistaa. Bernard Bolzano oli ensimmäinen, joka muotoili asian tämällisenä konjektuurina huomaten, ettei asia ollut itsestään selvä vaan edellytti todistusta. On helppoa osoittaa tämä tulos ympyrälle, ja melko helppoa myös monikulmion muotoisille viivoille, mutta vaikeus ilmeni yleistettäessä se erilaisille tarpeeksi monimutkaisille käyrille, joita ovat esimerkiksi ei-missään derivoituvat käyrät kuten Kochin käyrä ja muut fraktaaliset käyrät sekä myös Osgoodin käyrä, jolla on positiivinen pinta-ala.


title: Jordanin käyrälause

text:
Ensimmäisen todistuksen lauseelle esitti Camille Jordan reaalianalyysistä pitämillään luennoilla, ja hän julkaisi sen kirjassaan "Cours d'analyse de l'École Polytechnique". On jossain määrin kiistelty siitä, onko Jordanin todistus täydellinen: enemmistö kommentoijista on väittänyt, että ensimmäisen täydellisen
todistuksen esitti Oswald Veblen, joka sanoi Jordanin todistuksesta:


title: Jordanin käyrälause

text: Thomas C. Hales kuitenkin kirjoitti:


title: Jordanin käyrälause

text:
Hales huomautti myös, että yksinkertaisten monikulmioiden erikoistapaus ei ole vain helppo harjoitus, vaan Jordan ei sitä todella käyttänyt, ja hän totesi Michael Reekeniä lainaten:
Jordanin todistusta samoin kuin de la Vallée-Poussinin samalle lauseelle esittämää todistusta analysoi myöhemmin kriittisesti Schoenflies vuonna 1924 ja samalla täydensi niitä.


title: Jordanin käyrälause

text: Koska Jordanin käyrälause on tärkeä matalaulotteisessa topologiassa ja kompleksianalyysissa, se sai 1900-luvun alkupuolen johtavilta matemaatikoilta osakseen runsaasti huomiota. Vaihtoehtoisia todistuksia ja yleistyksiä lauseelle ovat esittäneet James Waddell Alexander, Louis Antoine, Bieberbach, Luitzen Brouwer, Denjoy, Hatrogs, Kerékjártó, Alfred Pringsheim ja Schönflies. Uusia todistuksia ja aikaisempien todistuksien yksinkertaisempia versiota esitetään edelleen.


title: Goldbachin heikko konjektuuri

text: Goldbachin heikko konjektuuri on matematiikan avoin ongelma, jonka mukaan jokainen lukua formula_1 suurempi pariton kokonaisluku formula_2 on kolmen alkuluvun summa. Otaksuma tunnetaan myös nimillä pariton Goldbachin konjektuuri ja kolmen alkuluvun ongelma.


title: Anthony Knockaert

text: Anthony Knockaert (s. 20. marraskuuta 1991 Roubaix, Ranska) on ranskalainen jalkapalloilija, pelipaikaltaan laitahyökkääjä. Hän edustaa Englannin mestaruussarjassa pelaavaa Brighton & Hove Albionia.


title: Anthony Knockaert

text: Knockaert pelasi Guingampissa Ranskan Championnat Nationalissa ja Ligue 2:ssa kausilla 2010–2012 tehden 59 sarjaottelussa 12 maalia. Hän siirtyi Leicesteriin 900 000 euron siirtosummalla kesällä 2012. Seuraavien kahden kauden aikana hän teki Englannin mestaruussarjassa 86 ottelussa 13 maalia. Leicesterin noustua Valioliigaan hän pelasi kaudella 2014–2015 yhdeksässä ottelussa ilman maaleja..


title: Anthony Knockaert

text: Knockaert siirtyi belgialaiseen Standard Liègeen kesällä 2015. Hän pelasi Jupiler Pro Leaguessa 20 ottelua, joissa teki viisi maalia ennen kuin siirtyi englantilaiseen Brightoniin 3,5 miljoonan euron siirtosummalla tammikuussa 2016. Hän teki loppukauden aikana viisi maalia pelaamissaan 21 mestaruussarjan ottelussa.


title: Anthony Knockaert

text: Knockaert on edustanut Ranskaa U20- ja U21-ikäkausimaajoukkueissa.


title: Goldbergin kone

text: Goldbergin kone (tai -laite tai -laitteisto) on yleensä ketjureaktioon perustuva järjestelmä, jossa prosessin lopputulos on sen vaatimaan suoritteeseen nähden varsin vaatimaton (kuten oven avaaminen tai kynttilän sytyttäminen). Goldbergin koneessa käytetään hyväksi fysiikan lakeja (vierivät kuulat, jouset, ”dominoefektit” jne.) näyttävällä tavalla. Goldbergin koneille ei olekaan viihdyttävän, taiteellisen toiminnan lisäksi muuta käyttöä. Goldbergin koneen tai -laitteiston saattaminen toimintakuntoon saattaa vaatia laitteiston koosta riippuen jopa päiviä. Prosessin läpivienti taasen voi viedä muutamasta sekunnista useisiin minuutteihin. Goldbergin kone on nimetty yhdysvaltalaisen keksijän ja sarjakuvapiirtäjän Rube Goldbergin (1883–1970) mukaan.


title: Chernobyl Diaries

text: Chernobyl Diaries on yhdysvaltalainen kauhuelokuva, joka sijoittuu Ukrainaan Tšernobylin ydinvoimalaonnettomuusalueelle ja läheiseen pikkukaupunkiin. Pääosissa nähdään mm. Jesse McCartney sekä Jonathan Sadowski. Elokuvan käsikirjoittajana toimi Oren Peli, joka tunnetaan elokuvasta "Paranormal Activity", ja elokuvan ohjasi Bradley Parker. "Chernobyl Diaries" kuvattiin Unkarissa ja Serbiassa.


title: Chernobyl Diaries

text: Elokuva alkaa, kun joukko nuoria kiertelee Euroopassa ja Kiovaan saavuttuaan he päättävät käydä Prypjatin aavekaupungissa, joka sijaitsee Tšernobylin ydinonnettomuusalueen vieressä. He saavat oppaakseen Jurin ja pääsevät alueelle, mutta yön koittaessa he jäävät kaupunkiin loukkuun auton moottorivian takia. Sitten he huomaavat, etteivät he ole yksin...


title: Abdulsalam Al-Gadabi

text: Abdulsalam Al-Gadabi (; s. 1. tammikuuta 1978 Sana'a, Jemen) on jemeniläinen uimari. Hän kilpaili vuoden 2008 kesäolympialaisissa Pekingissä ja jäi siellä 94. sijalle eli neljänneksi viimeiseksi miesten 50 metrin vapaauinnissa.


title: Paul-Mounged El-Hachem

text: Paul-Mounged El-Hachem (s. 8. syyskuuta 1934 Akoura) on libanonilainen maroniitteihin kuuluva katolinen arkkipiispa. Hänet vihittiin papiksi Antiokian patriarkaattiin 28. maaliskuuta 1959 ja nimitettiin Baalbek-Deir El-Ahmarin eparkian piispaksi 10. kesäkuuta 1995. Konsekroinnin suoritti 13. syyskuuta Nasrallah Pierre Sfeir, jota avustivat Boutros Gemayel ja Roland Aboujaoudé.


title: Paul-Mounged El-Hachem

text: El-Hachem nimitettiin 27. elokuuta 2005 Darniksen titulaariarkkipiispaksi sekä apostoliseksi nuntiukseksi Kuwaitiin, Bahrainiin, Jemeniin ja Qatariin. Lisäksi hän sai 4. elokuuta 2007 nimityksen apostoliseksi nuntiukseksi Arabiemiirikuntiin. Hän jäi eläkkeelle 2. joulukuuta 2009.


title: Béchara Boutros Raï

text: Béchara Boutros Raï OMM (; s. 25. helmikuuta 1940) on libanonilainen maroniitteihin kuuluva katolinen piispa ja yksi kirkon kardinaaleista. Hänet vihittiin papiksi 3. syyskuuta 1967 ja piispaksi 12. heinäkuuta 1986. Hänet nimitettiin toukokuussa 1986 Antiokian vihkipiispaksi ja Caesarea Philippin titulaaripiispaksi. Hänen pääkonsekraattorinsa oli Nasrallah Pierre Sfeir.


title: Béchara Boutros Raï

text: 9. kesäkuuta 1990 Raï sai nimityksen Jbeilin eparkian johtoon. Hänet valittiin ja asetettiin maaliskuussa 2011 Antiokian patriarkaksi, ja 24. marraskuuta 2012 hänet ylennettiin kardinaaliksi. Hän osallistui vuoden 2013 konklaaviin.


title: Arnaldo Andreoli

text: Arnaldo Andreoli (6. elokuuta 1893 Modena – 2. joulukuuta 1952 Parma) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa miesten joukkuevoimistelussa.


title: Antonio Marovelli

text: Antonio Marovelli (4. heinäkuuta 1896 Melegnano – 13. elokuuta 1943 Melegnano) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa miesten joukkuevoimistelussa.


title: Sofron Stefan Mudryi

text: Sofron Stefan Mudryi (; 27. marraskuuta 1923 Zolotšiv – 31. lokakuuta 2014) oli ukrainalaiskatolinen piispa. Hänet vihki Pyhän Josafatin sääntökunnan papiksi Ivan Bucko 25. joulukuuta 1958, ja hänet valittiin 24. marraskuuta 1995 Ivano-Frankivskin koadjuuttoripiispaksi. Mudryin konsekroi 12. toukokuuta 1996 Miroslav Stefan Marusyn, jota avustivat Stephen Sulyk ja Sofron Dmyterko.


title: Sofron Stefan Mudryi

text: Mudryista tuli 7. marraskuuta 1997 Ivano-Frankivskin piispa, ja hän toimi tässä virassa, kunnes jäi eläkkeelle 81-vuotiaana 2. kesäkuuta 2005.


title: Lucien Fischer

text: Lucien Prosper Ernest Fischer (s. 27. marraskuuta 1933 Strasbourg) on ranskalainen roomalaiskatolinen piispa. Hänet vihittiin spiritaanien papiksi 30. syyskuuta 1962 ja nimitettiin Iles Saint-Pierre et Miquelonin apostoliseksi vikaariksi 17. helmikuuta 2000. Samalla hän sai nimityksen Avioccalan titulaaripiispaksi.


title: Lucien Fischer

text: Fischerin konsekroi piispaksi 18. kesäkuuta 2000 Joseph Pierre Aimé Marie Doré, jota avustivat James Hector MacDonald ja Timothée Modibo-Nzockena. Fischer jäi eläkkeelle 19. kesäkuuta 2009.


title: James Hector MacDonald

text: James Hector MacDonald CSC (s. 28. huhtikuuta 1925 Whycocomagh) on kanadalainen roomalaiskatolinen arkkipiispa. Hänet vihittiin papiksi 29. kesäkuuta 1953 ja nimitettiin Hamiltonin hiippakunnan vihkipiispaksi sekä Gibban titulaaripiispaksi 9. helmikuuta 1978. Piispaksi konsekroinnin suoritti 17. huhtikuuta Paul Francis Reding, jota avustivat Joseph Neil MacNeil ja Joseph Francis Ryan.


title: James Hector MacDonald

text: MacDonald sai 12. elokuuta 1982 nimityksen Charlottetownin piispaksi, jonka virkaan hänet asetettiin 7. lokakuuta. Hänet nimitettiin 2. helmikuuta 1991 Saint John'sin arkkipiispaksi, ja hän toimi tässä virassa, kunnes jäi eläkkeelle 4. joulukuuta 2000.


title: Alphonsus Liguori Penney

text: Alphonsus Liguori Penney (17. syyskuuta 1924 Saint John’s, Newfoundland – 12. joulukuuta 2017) oli kanadalainen roomalaiskatolinen arkkipiispa. Hänet vihittiin papiksi Saint John’sin arkkihiippakuntaan 29. kesäkuuta 1949 ja nimitettiin Grand Fallsin hiippakunnan johtoon 23. marraskuuta 1972. Piispaksi konsekroinnin suoritti 18. tammikuuta 1973 Guido Del Mestri, jota avustivat Patrick James Skinner ja William Edward Power.


title: Alphonsus Liguori Penney

text: Penney nimitettiin 28. maaliskuuta 1979 ja asetettiin 31. toukokuuta Saint John’sin arkkipiispaksi. Hän erosi 2. helmikuuta 1991. Hän oli hakenut eroa vuonna 1990, jolloin 700-sivuinen raportti viittasi laajamittaiseen lasten seksuaaliseen hyväksikäyttöön hiippakunnassa.


title: Ștefan Birtalan

text: Ștefan Birtalan (s. 25. syyskuuta 1948 Jibou, Sălaj) on romanialainen entinen käsipalloilija. Hän kuului lajissa hopeaa saaneeseen miesten joukkueeseen vuoden 1976 kesäolympialaisissa Montrealissa. Lisäksi hän sai joukkueineen pronssia sekä vuoden 1972 kesäolympialaisissa Münchenissä että vuoden 1980 kesäolympialaisissa Moskovassa.


title: Around the World (La La La La La)

text: Around the World (La La La La La) on saksalaisen eurodance-yhtye ATC:n singlekappale. Se julkaistiin debyyttisinglenä heidän "Planet Pop" -debyyttialbumilta Euroopassa vuonna 2000 ja Britanniassa vuonna 2002. Kappale on cover venäläisen Ruki Vverkh -yhtyeen kappaleesta ”Pesenka” ja sen tuotti saksalainen tuottaja Alex Christensen. Kappale ylsi monien maiden Top 40 -listoilla kärkisijalle vuoden 2000 aikana. Kappaletta käytettiin Yhdysvalloissa General Electricin televisiomainoksessa alkuvuonna 2002.


title: Around the World (La La La La La)

text: Kappaleesta on tehnyt cover-versioita esimerkiksi alternative metal -yhtye Linkin Park vuonna 2000 ja saksalainen pop-yhtye beFour vuonna 2007. Jälkimmäinen tunnetaan nimellä ”Magic Melody”.


title: Around the World (La La La La La)

text: Kappaleen b-puolen raita ”World in Motion” on instrumentaalinen versio kappaleesta ”Around the World (Alternative Version)”.


title: Around the World (La La La La La)

text:
CD single
CD maxi-single
12" vinyl
CD maxi-single (Remixes)


title: Ursula (vuoden 1986 elokuva)

text: Ursula on Jaakko Pyhälän käsikirjoittama ja ohjaama elokuva vuodelta 1986. Se perustuu Kim Weckströmin romaaniin "Puuluola" (Tammi, 1984).


title: Ursula (vuoden 1986 elokuva)

text: Elokuva kertoo kolmen nuoren huumeidenkäytöstä ja elämästä. Erään kriitikon mukaan elokuva on kokonaisuutena visuaalisesti kiehtova, miljööt urbaaneja ja roolihahmot ulkoisesti näyttäviä, mutta tarina on kompasteleva ja roolihahmo ohuita.


title: Hollihaka (Kokkola)

text: Hollihaka on Kokkolan kaupunginosa joka sijaitsee Kokkolan ydinkeskustasta katsottuna luoteeseen. Hollihaan läpi kulkee Kustaa Aadolfin katu. Hollihaassa sijaitsee myös Hollihaan koulu.


title: Juha-Tapio Arola

text: Juha-Tapio Arola (s. 23. joulukuuta 1979 Helsinki) on suomalainen freelance-näyttelijä, joka on näytellyt suomalaisissa elokuvissa ja tv-sarjoissa.


title: I’m In Heaven (When You Kiss Me)

text: I’m In Heaven (When You Kiss Me) on saksalaisen eurodance-yhtye ATC:n ensimmäinen single albumilta "Touch the Sky". Singlen on tuottanut Alex Christensen ja sen julkaisi Sony/BMG 21. heinäkuuta 2001.


title: Killerin Eliitti

text: Killerin Eliitti on vuodesta 1975 lähtien Jyväskylän Killerin raviradalla järjestetty lämminveristen ravihevosten suurkilpailu.


title: Killerin Eliitti

text: Radan taloudellisten vaikeuksien johdosta kilpailun palkintotasoa pudotettiin vuoden 2008 jälkeen, eikä se vuosina 2009–2012 täyttänyt suurkilpailun kriteerejä. Vuonna 2013 kilpailun palkintoa jälleen nostettiin ja Killerin Eliitti sai takaisin suurkilpailustatuksensa.


title: Metallurg Žlobin

text: Metallurg Žlobin () on valkovenäläinen jääkiekkoseura, jonka kotikaupunki on Žlobin. Seura pelaa Ekstraligassa.


title: Metallurg Žlobin

text: Metallurg Žlobin perustettiin vuonna 1984 silloiseen Valko-Venäjän neuvostotasavallan paikallissarjan toiselle tasolle. Vuonna 1989 seura nousi Valko-Venäjän ykkössarjaan ja vaihtoi samalla nimeksi "Belstal Žlobin". Kaudella 1995–1996 Belstal osallistui Itä-Euroopan jääkiekkoliigaan. Kausi jäi seuran viimeiseksi ja sen toiminta lakkautettiin. Vuonna 2006 Metallurg Žlobin perustettiin uudelleen ja se liittyi Ekstraligaan.


title: Ana Cláudia Lemos

text: Ana Cláudia Lemos Silva (s. 6. marraskuuta 1988) on brasilialainen pikajuoksija.


title: Ana Cláudia Lemos

text: Daegun MM-kilpailuissa 2011 Lemos pääsi välieriin sekä 100 että 200 metrillä. Sisäratojen MM-kilpailuissa Istanbulissa 2012 Lemos jäi 60 metrillä välieriin juostuaan ajan 7,36 sekuntia. Lontoon olympialaisissa 2012 Lemos jäi 200 metrillä alkueriin. Moskovan MM-kilpailuissa 2013 hän selviytyi 100 metrillä välieriin ja jäi 200 metrillä alkueriin.


title: Ana Cláudia Lemos

text: Hänen ennätyksensä 100 metrillä on huhtikuussa 2015 juostu 11,01. 200 metriä hän on juossut parhaimmillaan aikaan 22,48 elokuussa 2011.


title: Ana Cláudia Lemos

text: Lemos antoi helmikuussa 2016 positiivisen dopingnäytteen ja sai viiden kuukauden kilpailukiellon ajalle 3.2.2016–2.7.2016.


title: Janusz Brzozowski

text: Janusz Paweł Brzozowski (s. 29. kesäkuuta 1951 Szczecin) on puolalainen entinen käsipalloilija. Hän kuului lajissa pronssia saaneeseen miesten joukkueeseen vuoden 1976 kesäolympialaisissa Montrealissa. Lisäksi hän sijoittui siinä joukkueineen seitsemänneksi vuoden 1980 kesäolympialaisissa Moskovassa.


title: H’K Šah’tsjor Salihorsk

text: H’K Šah’tsjor Salihorsk () on Valko-Venäjän Ekstraligassa pelaava jääkiekkoseura. Seura tulee Salihorskin kaupungista. Se perustettiin KHL:ssä pelaavan Dinamo Minskin farmijoukkueeksi vuonna 2009.


title: Jülichin perimyssota

text: Jülichin perimyssota käytiin vuosina 1609–1614.


title: Jülichin perimyssota

text: Jülichin herttua Juhana Vilhelm kuoli 1609. Tämän jälkeen alkoi kamppailu hänen maidensa perimyksestä (Jülichin, Kleven, Markin ja Bergin herttuakunnat). Brandenburgin vaaliruhtinas Juhana Sigismund ja Pfalz-Neuburgin kreivi Wolfgang Vilhelm vaativat herttuan maita itselleen naissukulinjan kautta. Saksin vaaliruhtinas vaati maita itselleen edesmenneen herttuan lääninherrana ja keisari Rudolf II halusi antaa maat espanjalaisten hallittavaksi.


title: Jülichin perimyssota

text: Brandenburgin Juhana Sigismund ja Pfalz-Neuburgin Wolfgang Vilhelm solmivat sopimuksen, jonka mukaan he hallitsisivat herttuakuntia yhdessä. Keisarin serkun Leopoldin johtamat itävaltalaiset valtasivat herttuakunnat vuonna 1609. Itävaltalaiset hallitsivat herttuakuntia vuoteen 1610, jolloin Ranskan tukemat protestanttiset saksalais-hollantilaiset joukot karkottivat itävaltalaiset. Ranskan kuningas Henrik IV murhattiin 1610 ja hänen seuraajansa tuki Itävaltaa ja Espanjaa. Tästä huolimatta saksalais-hollantilaiset joukot piirittivät ja valtasivat Jülichin linnoituksen 1. syyskuuta 1610. Vuonna 1613 Brandenburgin ja Pfalz-Neuburgin hallintasopimus kaatui, minkä jälkeen Wolfgang Vilhelm haki tukea katolilaisilta. Protestantit ja katolilaiset valmistautuivat sotaan, mutta taisteluita ei käyty. Rauha palasi kun Xantenin sopimus solmittiin 12. marraskuuta 1614. Sopimuksessa Brandenburgin Juhana Sigismund sai Kleven ja Markin herttuakunnat sekä Ravensbergin. Pfalz-Neuburgin Wolfgang Vilhelm sai Jülichin ja Bergin herttuakunnat sekä Ravensteinin. Wolfgang Vilhelm halusi taata katolilaisten tuen ja yritti käännyttää saamansa alueet katolilaisiksi. Kalvinistinen Juhana Sigismund hallitsi uusi maitaan suvaitsevaisemmin.


title: Shaker Aamer

text: Shaker Aamer (12. joulukuuta 1968 Medina, Saudi Arabia) on brittiläinen kääntäjä, joka oli Yhdysvaltain vangitsemana ”laittomana vihollistaistelijana” vuosina 2001-2015. Hänet todettiin syyttömäksi kahdesti, ensin kesäkuussa 2007 George W. Bushin hallinto ja uudelleen vuonna 2009 Barack Obaman hallinto. Tästä huolimatta hänet vapautettiin vankileiriltä vasta lokakuussa 2015.


title: Shaker Aamer

text: Shaker Aamer vapautettiin vankileiriltä 30. lokakuuta 2015 ja hän on palannut takaisin Britanniaan. Aamerista on tullut yksi Guantanamon vankien johtohahmoista, ja hän on usein toiminut vankien puolestapuhujana.


title: Shaker Aamer

text: Shaker Aamer syntyi 12. joulukuuta 1968 Medinan kaupungissa Saudi-Arabiassa. Hänellä on neljä sisarusta. Hänen vanhempansa erosivat hänen ollessaan lapsi, ja Aamer jäi isälle, joka meni myöhemmin uusiin naimisiin. Aamerin lapsuudenystävien mukaan hän ei kuitenkaan tullut toimeen uuden äitipuolensa kanssa.


title: Shaker Aamer

text: 17-vuotiaana Shaker Aamer muutti Yhdysvaltoihin, jossa hän asui yhdessä perhetuttaviensa kanssa. Myöhemmin hän matkusteli ympäri Eurooppaa ja Lähi-itää, kunnes hän päätyi Lontooseen. Lontoossa Aamer tapasi tulevan vaimonsa Zin Siddiquen ja jäi asumaan kaupunkiin. Pari meni naimisiin ja sai ensimmäisen yhteisen lapsensa, Johinan, vuonna 1997. Avioliiton myötä Aamer sai pysyvän oleskeluluvan Britanniaan. Pari sai myöhemmin vielä kolme lasta lisää, Michaelin vuonna 1999, Saifin 2000 ja Fariksen vuonna 2001. Faris syntyi pari kuukautta Aamerin vangitsemisen jälkeen, eikä hän ole tavannut isäänsä kertaakaan elämänsä aikana.


title: Shaker Aamer

text: Lontoossa Aamer toimi arabien kielen kääntäjänä pakolaisten kanssa. Kesäkuussa 2001 Aamer toteutti "zakatin" ja muutti yhdessä muslimituttavansa Moazzam Beggin ja perheidensä kanssa Afganistaniin, jossa hän teki hyväntekeväisyystyötä islamilaisessa hyväntekeväisyysjärjestössä. Aamer opetti kabulilaisessa koulussa englantia marraskuuhun 2001 asti, jolloin Yhdysvaltain armeija pommitti koulun maan tasalle. Tämän seurauksena Aamer päätti paeta yhdessä perheensä kanssa kohti Pakistania. Pakomatkansa aikana Aamer törmäsi paikallisiin miliisijoukkoihin, jotka vangitsivat hänet. Pian tämän jälkeen hänet luovutettiin Yhdysvaltain armeijalle, joka syytti häntä Talebanin taistelijaksi. Aamerin asiaa ajavan ihmisoikeusjärjestön mukaan paikalliset väittivät Aameria Talebanin taistelijaksi, koska yhdysvaltalaiset sotilaat maksoivat heille vihollistaistelijoiden vangitsemisesta.


title: Shaker Aamer

text: oulukuun 2001 lopulla Aamer kuljetettiin myöhemmin kidutusskandaalista tunnetuksi tulleeseen Bagramin vankilaan. Aamerin mukaan häntä kidutettiin vankilassa toistuvasti, häneltä evättiin ruoka ja nukkuminen yhdeksän vuorokauden ajaksi ja hänet kahlittiin epäinhimillisiin asentoihin. Aamerin mukaan kidutuksen aikana oli läsnä myös Britannian kotimaantiedustelun MI5:n agentti. Kidutuksen jälkeen Aamer tunnusti Yhdysvaltain armeijan kuulustelijan väitteet siitä, että hän kuului al-Qaidan lontoolaiseen terroristisoluun, sai kuukausittaisia rahalahjoituksia al-Qaidalta ja oli jopa tavannut Osama bin Ladenin henkilökohtaisesti. Vuonna 2006 Yhdysvaltain hallinto ilmoitti, ettei heillä ole Aamerin tunnustuksen lisäksi minkäänlaisia todisteita hänen syyllisyydestään mihinkään mainituista syytekohdista.


title: Shaker Aamer

text: 14. helmikuuta 2002 Aamer kuljetettiin Guantanamo Bayn salaiselle vankileirille Kuubaan. Aamer on viettänyt Guantanamossa yli tuhat vuorokautta ikkunattomassa eristyssellissä. Aamerin mukaan häntä on kidutettu leirillä toistuvasti. Huhtikuussa 2013 "The Observer" -lehdelle kirjoittamassaan artikkelissa Aamer sanoi, että häntä on kidutettu muun muassa roikottamalla häntä ranteiden varassa, nukkumisen eväämisellä, erilaisilla kaasuaseilla, hyvin kylmille ja kuumille lämpötiloille alistamalla, pakkoruokinnalla sekä lyömällä ja potkimalla. Aamerin mukaan hän on saanut kidutuksen seurauksena muun muassa pahoja selkäkipuja, reumasairauden ja astman.


title: Shaker Aamer

text: Aamerista tuli nopeasti Guantanamoon saavuttuaan hyvin suosittu muiden vankien keskuudessa, ja hän on usein toiminut vankien epävirallisena edustajana. Syiksi Aamerin asemalle vankilassa on kerrottu muun muassa hänen karismaattinen olemuksensa sekä sujuva arabian ja englannin taito. Aamer on useasti neuvotellut vankien puolesta Guantanamon komentajien kanssa ja saanut sovittua näiden kanssa esimerkiksi vankien paremmasta ruokinnasta.


title: Shaker Aamer

text: Kesäkuussa 2007 George W. Bushin hallinto ilmoitti, ettei sillä ole minkäänlaista näyttöä Aameria vastaan ja antoi luvan hänen vapauttamisekseen. Tämän jälkeen Britannia on virallisesti anonut Aamerin luovuttamista Yhdysvalloilta useaan otteeseen. Muun muassa Britannian ulkoministeri William Hague on kertonut vaatineensa Aamerin vapauttamista keskustellessaan asiasta Yhdysvaltain ulkoministeri Hillary Clintonin kanssa. Tammikuussa 2009 myös Yhdysvaltain presidentti Barack Obama sekä kaikki Yhdysvaltain tiedustelupalvelut ilmoittivat Aamerin olevan syytön. Maaliskuussa 2009 Britannian terrorisminvastaisen yksikön johtaja Robert Chatterton-Dixon ilmoitti Yhdysvalloille, että Britannia ja Saudi-Arabia eivät aio nostaa Aameria vastaan syytteitä, mikäli hänet luovutetaan Yhdysvalloista.


title: Shaker Aamer

text: Syyskuussa 2012 Yhdysvaltain ulkoministeriö ilmoitti, että Aamer on ”hyväksytty luovutettavaksi”. Yhdysvallat suostuu kuitenkin luovuttamaan Aamerin vain Saudi-Arabiaan, mihin Aamer ei ole suostunut. Aamerin lakimiehen Stafford Smithin mukaan Aamer tultaisiin Saudi-Arabiassa tuomitsemaan valeoikeudenkäynnissä pitkään vankeusrangaistukseen, jotta hän ei kertoisi kokemuksistaan tiedotusvälineille. Aamerin mukaan Britannian tiedustelupalvelun työntekijät ovat olleet useasti läsnä yhdysvaltalaisten sotilaiden kiduttaessa häntä. Aamer on ilmoittanut nostavansa Britannian koti- ja ulkomaantiedustelupalveluita MI5:tä ja MI6:ta vastaan syytteet vapauduttuaan vankileiriltä. Aamerin lakimiehen mukaan Britannian tiedustelupalvelu haluaa tämän takia estää Aamerin luovuttamisen Britanniaan. Vuonna 2010 Scotland Yard aloitti oman tutkintansa koskien Britannian osuutta Aamerin kiduttamiseen.


title: Shaker Aamer

text: Helmikuussa 2013 Aamer aloitti nälkälakon, johon on myöhemmin liittyi mukaan yli puolet Guantanamon vangeista. Aamerin mukaan vankileirin historian suurimman nälkälakon seurauksena vankeja vartioivat Yhdysvaltain armeijan sotilaat ovat pahoinpidelleet hänet, jos hän on pyytänyt vartijoilta vettä tai peseytymismahdollisuutta. Aamerin mukaan osa Guantanamossa palvelleista sotilaista olisi kieltäytynyt osallistumasta vankien pakkoruokintaan ja heidät olisi tämän jälkeen siirretty pois Guantanamosta.


title: Shaker Aamer

text: Britanniassa yli 117 000 ihmistä allekirjoitti virallisen adressin (joka vastaa lähinnä Suomen Kansalaisaloitetta), jossa on vaadittu Shaker Aamerin välitöntä vapauttamista Britanniaan. Koska adressi sai yli satatuhatta allekirjoitusta, parlamentin alahuoneen on keskusteltava Aamerin vapauttamisesta.


title: Shaker Aamer

text: Syksyllä 2015 Yhdysvallat ilmoitti, että se tulisi vapauttamaan Shaker Aamerin. Aamer vapautettiin 30. lokakuuta 2015 ja lennätettiin yksityiskoneella Biggin Hillin lentokentälle Lontooseen, jossa Aamerin lakimiehet olivat häntä vastassa. Aamer vietiin lentokentältä lääkärintarkastukseen. Vapautumisensa jälkeen Aamer on asunut Lontoossa yhdessä perheensä kanssa. Aamer kertoi vuonna 2017 "Al-Jazeera"-uutiskanavalle antamassaan haastattalussa, että vaikka hän periaatteessa saakin elää Britanniassa vapaasti, niin hän uskoo olevansa jatkuvan salakuuntelun ja tarkkailun alaisena.


title: Shaker Aamer

text: Aamerin isän mukaan Aamerille tarjottiin ennen vapauttamista rahallista korvausta, mutta ei ole tiedossa, hyväksyikö Aamer korvauksia. Aameria tukevan Reprieve-järjestön edustajan mukaan Aamer on suunnitellut oman hyväntekeväisyysjärjestön perustamista. Lakimiestensä mukaan Aamer aikoo ryhtyä oikeudellisiin toimiin Britannian hallitusta vastaan.


title: John Patrick Crowley

text: John Patrick Crowley (s. 23. kesäkuuta 1941 Newbury) on brittiläinen roomalaiskatolinen piispa. Hänet vihittiin papiksi Westminsterin arkkihiippakuntaan 12. kesäkuuta 1965 ja nimitettiin sen vihkipiispaksi sekä Thalan titulaaripiispaksi 31. lokakuuta 1986. Piispaksi vihkiminen seurasi 8. joulukuuta. Pääkonsekraattorina toimi George Basil Hume, jota avustivat Victor Guazzelli ja Gerald Mahon.


title: John Patrick Crowley

text: Crowley sai 3. marraskuuta 1992 nimityksen Middlesbroughin piispaksi, jona hän toimi, kunnes erosi tehtävistään 3. toukokuuta 2007.


title: Lawrence Okoye

text: Lawrence Okoye (s. 6. lokakuuta 1991, Croydon, Englanti) on brittiläinen kiekonheittäjä ja amerikkalaisen jalkapallon pelaaja, pelipaikaltaan ulompi linjamies. Hän edustaa tällä hetkellä NFL-liigassa pelaavaa San Francisco 49ersia.


title: Lawrence Okoye

text: Okoye selviytyi kiekonheiton loppukilpailuun vuoden 2012 Lontoon kesäolympialaisissa. Hän jäi kuitenkin loppukilpailun viimeiseksi eli 12. sijalle 61,03 metriä kantaneella heitollaan.


title: Ouya

text: Ouya on Android-käyttöjärjestelmää käyttävä pelikonsoli, joka tuli myyntiin kesäkuussa 2013. Laitteen hinta on noin 80 euroa (99 dollaria). Pelikonsoli sai yli kuuden miljoonan euron rahoituksensa Kickstarter-sivuston kautta. Laitteelle tehtyjä pelejä voi kokeilla ensin ilmaiseksi.


title: Ouya

text: Ouya-pelikonsolit myytiin loppuun yhdessä päivässä niiden tultua myyntiin Pohjois-Amerikassa ja Britanniassa.


title: Shinoona Al-Habsi

text: Shinoona Salah Al-Habsi (; s. 3. heinäkuuta 1993) on omanilainen pikajuoksija. Hän kilpaili vuoden 2012 kesäolympialaisissa Lontoossa. Hän putosi siellä naisten 100 metrin juoksussa ensimmäisellä kierroksella jäätyään eränsä neljänneksi ajalla 12,45.


title: Nokia 1112

text: Nokia 1112 on matkapuhelinyhtiö Nokian julkistama matkapuhelin vuodelta 2006. Puhelimessa on yksivärinen näyttö.


title: Jean-Baptiste de Belloy-Morangle

text: Jean-Baptiste de Belloy-Morangle (9. lokakuuta 1709 Morangles – 10. kesäkuuta 1808 Pariisi) oli ranskalainen roomalaiskatolinen arkkipiispa ja yksi kirkon kardinaaleista. Hän sai tohtorinarvon teologiassa Pariisissa 1737.


title: Jean-Baptiste de Belloy-Morangle

text: De Belloy-Morangle valittiin Glandèvesin hiippakunnan johtoon vuonna 1751, ja piispaksi konsekroinnin suoritti 30. tammikuuta 1752 Étienne-René Potier de Gesvres. Vuonna 1755 de Belloy-Morangle valittiin Marseillen piispaksi, jona hän toimi, kunnes erosi tehtävistään syyskuussa 1801. Huhtikuussa 1802 hänet valittiin Pariisin arkkipiispaksi. Hänet ylennettiin kardinaaliksi 17. tammikuuta 1803, jolloin hän sai nimityksen San Giovanni a Porta Latinan kardinaalipapiksi.


title: Jean-Baptiste de Belloy-Morangle

text: De Belloy-Morangle toimi Pariisin arkkipiispana, kunnes kuoli 98-vuotiaana.


title: Solveig Fiske

text: Solveig Margrete Fiske (s. 26. lokakuuta 1952) on norjalainen luterilaisen kirkon piispa. Hän sai pappisvihkimyksensä tammikuussa 1982, ja hänet vihittiin Hamarin piispaksi 17. joulukuuta 2006. Fiske on naimisissa, ja hänellä on kolme lasta.


title: Solveig Fiske

text: Fiske varttui Freissä. Hän sai Det teologiske Menighetsfakultetista oppiarvon teologiassa vuonna 1980 ja käytännöllisessä teologiassa 1981.


title: Charles Jude Scicluna

text: Charles Jude Scicluna (s. 15. toukokuuta 1959 Toronto, Kanada) on maltalainen roomalaiskatolinen piispa. Hänet vihki papiksi Maltan arkkihiippakuntaan Joseph Mercieca 11. heinäkuuta 1986, ja hänet nimitettiin Maltan vihkipiispaksi ja San Leonen titulaaripiispaksi 6. lokakuuta 2012. Piispaksi vihkiminen seurasi 24. marraskuuta. Pääkonsekraattorina toimi Paul Cremona, jota avustivat Mercieca ja Mario Grech.


title: Eric Avery

text: Eric Avery (s. 25.4.1965) on yhdysvaltalainen muusikko. Parhaiten hänet tunnetaan Jane's Addictionin entisenä basistina ja perustajana. Nine Inch Nailsin Trent Reznor valitsi Averyn basistiksi yhtyeen kesällä 2013 alkaneelle kiertueelle, mutta pian kiertueen alkamisen jälkeen Avery erosi yhtyeestä.


title: Nokia 1112i

text: Nokia 1112i on matkapuhelinyhtiö Nokian vuonna 2006 julkistama matkapuhelin. Nokia 1112i oli uudistettu versio Nokia 1112:sta.


title: Nokia 1112i

text:
Siinä ei ole kameraa eikä musiikkisoitinta ja värillinen nestekidenäyttö. Puhelin kuuluu Nokia 1000-sarjaan.
1112i:ssä on värinäyttö, 1112:ssa ei.
1112i:ssä on Bluetooth-yhteys, 1112:ssa ei.
1112i:ssä on 32-ääniset polyfoniset soittoäänet, 1112:ssa ei.
1112i:ssä on radio, 1112:ssa ei.


title: Samettisimput

text: Samettisimput (Aploactinidae) on simppukaloihin kuuluva heimo. Heimon lajeja tavataan lämpimistä vesistä Intian valtamerestä ja Tyynestämerestä.


title: Samettisimput

text: Samettisimppujen heimoon kuuluu 18 sukua ja 48 lajia. Ne ovat pienikokoisia kaloja jotka jäävät tyypillisesti alle 5 cm pitkiksi. Ruumiinrakenteeltaan ne ovat suuripäisiä ja hieman litteähköjä kaloja. Tyypillisiä piirteitä ovat erikoistuneet suomut, jotka tekevät kalan ruumiista samettimaisen, pitkä, silmän yläpuolelta alkava selkäevä, kookkaat rintaevät, piikikäs pää ja suurehko pyöreä pyrstöevä. Väriltään samettisimppulajit ovat tyypillisesti rukean-, punaisen- tai vihreänkirjavia ja selästään vatsaa tummempia.


title: Samettisimput

text: Samettisimppulajeja tavataan indopasifiselta merialueelta trooppisista vesistä. Ne elävät matalista vesistä aina noin 500 metrin syvyyteen. Heimon kalat elävät kivikkoisilla alueilla tai runsaan vesikasvillisuuden joukossa.


title: Olavi Niilonpoika Tavast

text: Olavi Niilonpoika Tavast (k. 1460) oli suomalainen valtaneuvos. Hän oli Hollolan kihlakunnan tuomari ja Hämeen linnan linnanpäällikkö. Hän jakoi kuninkaan määräyksestä vuonna 1452 Hämeen erämaita asutukseen. Lammin Porkkalan kartano oli hänen omistuksessaan.


title: Olavi Niilonpoika Tavast

text: Tavastin muistiinpanot taloudenpidosta ovat säilyneet ja ne kertovat aikakauden aateliston taloudenhoidoswta ja maanhankinnasta.


title: Petrus Pace

text: Petrus Pace (myös "Pietro", "Peter"; 9. huhtikuuta 1831 Rabat, Gozo – 29. heinäkuuta 1914 Rabat, Gozo) oli maltalainen roomalaiskatolinen arkkipiispa.


title: Petrus Pace

text: Pace sai pappisvihkimyksensä 17. joulukuuta 1853, ja hänet nimitettiin Gozon hiippakunnan johtoon 12. maaliskuuta 1877. Piispaksi konsekroinnin suoritti 8. huhtikuuta Edward Henry Howard, jota avustivat William George McCloskey ja Francesco Folicaldi. Pace asetettiin virkaansa saman vuoden heinäkuun 2. päivänä.


title: Petrus Pace

text: Pace nimitettiin 11. helmikuuta 1889 Maltan piispaksi ja Rhoduksen titulaariarkkipiispaksi. Hän kuoli 83-vuotiaana virassa.


title: Ioan Robu

text: Ioan Robu (s. 6. marraskuuta 1944 Târgu Secuiesc) on romanialainen roomalaiskatolinen arkkipiispa. Hänet vihittiin papiksi 15. elokuuta 1968 ja nimitettiin Bukarestin apostoliseksi hallitsijaksi sekä Cellae in Proconsularin titulaaripiispaksi 25. lokakuuta 1984. Piispaksi konsekroinnin suoritti 8. joulukuuta Agostino Casaroli, jota avustivat Luigi Poggi ja Mario Schierano.


title: Ioan Robu

text: Robu sai 14. maaliskuuta 1990 nimityksen Bukarestin arkkipiispaksi.


title: Ioan Robu

text: Robu opiskeli Iaşissa sekä Roomassa ja toimi vuosina 1977–1983 Iaşin teologisen instituutin johdossa. Hänen arkkipiispan tunnuslauseensa on "Et veritas liberabit vos" ("Ja totuus on tekevä teidät vapaiksi").


title: Torsten Tawast (intendentti)

text: Torsten Tawast (1752–1823) oli suomalainen sotilas, joka haavoittui ja jäi venäläisten vangiksi. Vuonna 1796 hän sai ylennyksen everstiluutnantiksi ja 1808 nimityksen Savon muonituskomissariaatin intendentiksi. Hän erosi, kun Kainuu oli hänen vastustuksestaan huolimatta antautunut. Hän ryhtyi viljelemään maata Leppävirralla.


title: Simón Bolívarin kansainvälinen palkinto

text:
Simón Bolívarin kansainvälinen palkinto on Unescon vuodesta 1983 myöntämä palkinto jonka rahoittaa Venezuelan valtio.
Palkinnon summa on 25 000 dollaria. Palkinnon jakaa anonyymi seitsemän hengen jury joka edustaa eri alueita maailmassa heidät valitsee Venezuelan hallitus. Jäsenet ovat Unescon jäsenvaltioiden kansalaisia. Palkinto on nimitetty Etelä-Amerikan vapaustaistelijan Simón Bolívarin mukaan.


title: José Martínin kansainvälinen palkinto

text:
José Martínin kansainvälinen palkinto on Unescon vuodesta 1995 myöntämä palkinto jonka rahoittaa Kuuban valtio. Palkinnon summa on 5 000 dollaria. Palkinnon jakaa anonyymi seitsemän hengen jury joka edustaa eri alueita maailmassa heidät valitsee Kuuban hallitus. Jäsenet ovat Unescon jäsenvaltioiden kansalaisia.
Palkinto on nimetty Kuuban itsenäisyystaistelijan José Martínin mukaan.


title: Unescon Madanjeet Singh -palkinto

text: UNESCO-Madanjeet Singhin palkinto on Unescon vuodesta 1996 myöntämä palkinto. Palkinnon summa on 100 000 dollaria. Palkinnon jakaa Unesco pääsihteeri ja hänen johtamansa palkintolautakunta, joka edustaa eri alueita maailmassa. Jäsenet ovat Unescon jäsenvaltioiden kansalaisia. Palkinto on nimetty intialaisen taiteilijan ja Unescon hyvän tahdon lähettilään Madanjeet Singhin mukaan.


Guillermo Canon maailman lehdistövapauden palkinto on Unescon vuodesta 1997 myöntämä lehdistönvapauspalkinto. Palkinnon suuruus on 45 000 dollaria. Palkinnon jakaa Unescon pääsihteeri maailman lehdistönvapauden päivänä. Palkinto on nimetty kolumbialaisen toimittajan Guillermo Cano Isazan mukaan.


title: Carl Gustaf Tawaststjerna

text: Carl Gustaf Tawaststjerna (1774–1855) oli suomalainen virkamies. Hän oli Ruotsin kenttämaanmittausviraston opetusupseeri ja hoiti ja järjesti vuodesta 1805 alkaen perustettua sota-arkistoa. Hän mutti 1810 Suomeen, ja oli ensin sotilasuralla vuosina 1823–1828. Erotessaan hän oli everstiluutnantin arvoinen. Hänestä tuli ensin päämaanmittauskonttorin vt ylijohtaja, sitten vakituinen. Valtioneuvos hänestä tuli 1849.


title: Sappee

text: Sappee voi tarkoittaa seuraavia paikkoja Suomessa:


title: Bilbaon ihmisoikeuspalkinto

text: Bilbaon ihmisoikeuspalkinto oli Unescon vuosina 1978–2012 myöntämä ihmisoikeuspalkinto, jonka summa oli 25 000 dollaria. Palkinnon jakoi Unescon pääsihteeri yhdessä kuuden hengen tuomariston kanssa. Palkinto jaettiin ihmisoikeuksien päivänä.


title: Bilbaon ihmisoikeuspalkinto

text: Unesco päätti lakkauttaa palkinnon vuonna 2014.


title: Presidentti (täsmennyssivu)

text: Presidentti voi tarkoittaa seuraavia asioita:


title: Celtia

text: Celtia () on tunisialainen historiallinen olutmerkki. Se on valmistanut ja markkinoinut yksinoikeudella olutta vuodesta 1951 lähtien Tunisian markkinoita varten. Sitä on pakattu 25 ja 30 cl:n laseihin sekä 24, 33 ja 50 cl:n alumiinitölkkeihin. Sen pakkauksissa yhdistyvät punainen ja valkoinen väri, jossa brändin musta logo kuvastaa tölkkejä.


title: Celtia

text: "Celtiaa" myydään 24 pullon ja 24 tölkin pakkauksissa. Lisäksi sitä tarjoillaan myös hotelleissa, baareissa ja ravintoloissa suuremmalle kapasiteetille suunnattujen oluthanojen kautta. Vuonna 2011 Celtian tuotanto tuotti olutta yhteensä 1 402 818 hehtolitraa.


title: Eric Whitacre

text: Eric Whitacre (s. 2. tammikuuta 1970) on yhdysvaltalainen säveltäjä ja kuoron- ja orkesterinjohtaja. Hänen kuoroalbuminsa "Cloudburst" oli ehdolla vuoden 2007 parhaan kuoroesityksen Grammyn voittajaksi; ja 2012 hänen albuminsa "Light & Gold" voitti parhaan kuoroesityksen Grammyn. Whitacre tunnetaan myös "Virtual Choir" -projekteistaan, joissa hän kokoaa laulajia ympäri maailman online-kuoroon laulamaan hänen teoksiaan. Maaliskuussa 2016 hän sai ensimmäisenä henkilönä Los Angeles Master Chorale -kuoron artist-in-residence -tittelin Walt Disney Concert Hallissa.


title: Eric Whitacre

text: Eric Whitacre syntyi Renossa, Nevadassa ja opetteli pianon soittoa epäsäännöllisesti lapsuudessaan. Koulussa hän liittyi soittokuntaan ja soitti myös techno-pop -yhtyeessä unelmoiden rokkitähden urasta. Whitacre ei saanut muodollista opetusta musiikissa eikä osannut lukea nuotteja ennen kuin hän 18-vuotiaana liittyi yliopistossaan kuoroon. Hän kertoo, että Mozartin "Requiemin" laulaminen kuorossa muutti hänen elämänsä. 21-vuotiaana hän sai valmiiksi ensimmäisen kuoroteoksensa nimeltään "Go, Lovely Rose", jonka hän sävelsi lahjaksi hänen yliopistonsa kuoronohjaajalle. Tämä ja kaksi muuta teosta julkaistiin "Three Flower Songs" -nimen alla.


title: Eric Whitacre

text: Whitacre suoritti musiikin kandidaatin tutkinnon Nevadan yliopistosta ja jatkoi opiskelemaan musiikin maisterin tutkintoa arvostettuun Juilliard Schooliin New Yorkiin. Hän opiskeli säveltämistä John Coriglianon ja David Diamondin johdolla ja valmistui vuonna 1997. 23-vuotiaana hän sävelsi ensimmäisen teoksensa puhallinorkesterille nimeltään "Ghost Train," jota on äänitetty jo yli 40 kertaa. Juilliardista valmistumisen jälkeen ja "Ghost Trainin" saaman suosion saattelemana hän muutti Los Angelesiin ja päätti alkaa täyspäiväiseksi säveltäjäksi.


title: Eric Whitacre

text: Eric Whitacren albumi "Light & Gold" voitti Grammyn vuonna 2012 ja siitä tuli klassisen musiikin listaykkönen USA:ssa ja Britanniassa viikon sisällä julkaisustaan. Whitacren toinen albumi, "Water Night" julkaistiin vuonna 2012 ja siihen sisältyy esityksiä hänen omalta kuoroltaan Eric Whitacre Singers, Lontoon sinfoniaorkesterilta, Julian Lloyd Webberiltä ja Hila Plitmannilta.